text:
111“Ngemnyaka wekucala wekubusa kwaDariyusi umMede, mine-ke ngasukuma, ngema ngakuye ngamvikela.”
2“Manje-ke, sengikutjela liciniso: Kusetawuvela lamanye emakhosi lamatsatfu ePheresiya, bese kuba yesine leyawunjinga kakhulu kunawo onkhe lalamanye. Kuyawutsi nase iwatfolile emandla ngebunjinga bayo, bese ivusa wonkhe umhlaba kutsi akuvukelwe iGrisi. 3Lapho-ke kuyawuvela inkhosi lenemandla, leyawubusa ngemandla ayo lamakhulu, ihlamahlame njengekutsandza kwayo. 4
Iyawutsi nase ivele, umbuso wayo bese uyehlukaniswa ubhekiswe emimoyeni yomine yasezulwini. Ngeke wendlulele etitukulwaneni tayo, futsi ngeke ube nalamandla leyayiwasebentisa, ngobe lombuso wayo uyawusishulwa unikwe labanye.
5“Inkhosi yaseningizimu“yaseningizimu” kusho kutsi “yaseGibhithe” iyawuba nemandla, kodvwa lomunye webakhuteli bayo bemphi, uyawuba nemandla langetulu kwalawa ayo, futsi uyawubusa lombuso wayo ngemandla lamakhulu. 6Kuyawutsi emvakweminyaka bese bayahlangana basitane. Kuyawusuka indvodzakati yenkhosi yaseningizimu“yaseningizimu” kusho kutsi “yaseGibhithe” iyekwendza enkhosini yasenyakatfo“yasenyakatfo” kusho kutsi “yaseSiriya” kuze kwakheke buhlobo. Kodvwa angeke iwagcine emandla ayo, futsi-ke nenkhosi nemandla ayo“nemandla ayo” nome “nebatukulu bayo” angeke eme. Ngalawo malanga kuyawunikelwa ngalenkhosikati kanye nawo wonkhe lomtsimba lowawuyichubile, nemntfwana“nemntfwana” nome “neyise” nendvodza yayo.“nendvodza yayo” nome “nalowayitfola” nome “nalowayisita”
7“Kuyawuvela lomunye entalelwaneni yakabo loyawutsatsa sikhundla sayo. Uyawuhlasela emabutfo enkhosi yasenyakatfo,“yasenyakatfo” kusho kutsi “yaseSiriya” angene nasenqabeni yayo; uyawulwa nabo abehlule. 8Uyawutfumba bonkulunkulu babo, netitfombe tabo tetinsimbi, netimphahla tabo letingemagugu tesiliva netegolide, atetfwale aye nato eGibhithe. Kuyawuba sikhatsi lesidze ayiyekele inkhosi yasenyakatfo“yasenyakatfo” kusho kutsi “yaseSiriya” atimele yedvwa. 9Inkhosi yasenyakatfo“yasenyakatfo” kusho kutsi “yaseSiriya” iyawusuka ihlasele live lenkhosi yaseningizimu,“yaseningizimu” kusho kutsi “yaseGibhithe” kodvwa iyawubuyela eveni layo ilengise tandla. 10Emadvodzana ayo ayawutilungiselela imphi, abutse emabutfo lamanyenti, lomunye wawo nemphi yakhe bayawukhukhula kungatsi sihhuhhula semvula, ayidvudvule imphi, badzimate bahlasele nenqaba yenkhosi yaseningizimu.“yaseningizimu” kusho kutsi “yaseGibhithe”
11“Inkhosi yaseningizimu“yaseningizimu” kusho kutsi “yaseGibhithe” iyawube seyishuca nayo ngemfutfo lomkhulu iyekulwa nenkhosi yasenyakatfo“yasenyakatfo” kusho kutsi “yaseSiriya” leyawubutsa lenkhulu imphi, kodvwa iyakwehlulwa. 12Kuyawutsi imphi nase itfunjiwe, inkhosi yaseningizimu“yaseningizimu” kusho kutsi “yaseGibhithe” ikhukhumuke ngeligcabho, ibulale tinkhulungwane ngetinkhulungwane, noko ngeke ihlale ingungcongcoshe. 13Ngobe inkhosi yasenyakatfo“yasenyakatfo” kusho kutsi “yaseSiriya” iyawubutsa lamanye futsi emabutfo emphi, layawuba manyenti kakhulu kunalawa akucala; kuyawutsi emvakweminyaka leminyenti, bese ishuca nalenkhulu imphi lehlome yaphelela.
14“Ngaleto tikhatsi labanyenti bayawusukela inkhosi yaseningizimu.“yaseningizimu” kusho kutsi “yaseGibhithe” Nasemkhatsini wenu kuyawuvuka bantfu labanelutfutfuva, kube kugcwaliseka kwembono, kodvwa bangeke baphumelele. 15Inkhosi yasenyakatfo“yasenyakatfo” kusho kutsi “yaseSiriya” iyawuta itekwakha lutsango lwekuvimbetela, ivimbetele idle lidolobha leliyinqaba. Emabutfo aseningizimu“yaseningizimu” kusho kutsi “yaseGibhithe” ayawubate emandla lenele ekutivikela, ngisho neticheme tawo telikhetselo atiyiwuba nawo emandla ekuma. 16Umhlaseli uyawujangaza alihlamahlame ngekutsandza kwakhe, kute loyawukhona kumelana naye. Uyawukwakha atinte eveni lelihle, abe nemandla ekulibhubhisa. 17Uyawutimisela kuta ngemandla embuso wakhe wonkhe atihlanganise nenkhosi yaseningizimu,“yaseningizimu” kusho kutsi “yaseGibhithe” amendzisele nenkhosatana, khona atewuketula kahle lombuso wayo, kodvwa lawo masu akhe angeke aphumelele futsi ngeke amsite. 18Uyawujikisa ingcondvo yakhe ayibhekise emaveni lagudla tilwandle atsatse lamanyenti awo, kodvwa umkhuteli wemphi uyawucedza kutigabatisa kwakhe, akugucule lokutigabatisa kwakhe abuyisele lihlazo kuye.“akugucule lokutigabatisa kwakhe abuyisele lelihlazo kuye” ngesiHebheru lomusho awucondzakali 19Emvakwaloko uyawujikela ngasetinqabeni taseveni lakhe, kodvwa uyawukhubatela awe, angasayiwuphindza abonwe.
20
“Lowo loyawutsatsa sikhundla emvakwakhe uyawukhipha umtselisi, kuze akwati kugcina lomcebo wasebukhosini umile. Naye futsi uyawubhujiswa kungakapheli minyaka mingaki, noko hhayi ngentfukutselo nome emphini.”
21“Uyawulandzelwa ngumfokatana nje longazange asanikwe ludvumo lwebukhosi. Uyawufika ngesikhatsi bantfu bawo bativela bavikelekile, atsatse umbuso ngemacebo. 22Sikhukhula semphi lenkhulu siyawukhukhuleka sisuswe embikwakhe; kokubili, imphi kanye nesikhulu sesivumelwane, kuyawubhujiswa. 23Kuyawutsi nase bente sivumelwane naye, bese uyakhohlisa, uyawukhula abe nemandla, kantsi nje unesive lesinebantfu labambalwa. 24Kuyawutsi emave lanjingile nase ativela kutsi avikelekile, awahlasele, futsi uyakwenta loko ngisho naboyise labangazange sebakwente bona kanye naboyisemkhulu. Uyawukwaba imphango, netimphahla kanye nemcebo emkhatsini webalandzeli bakhe. Uyawukwakha luzungu lwekuketula tinqaba, noko kube kwesikhashana nje.
25“Uyawuvusa emandla akhe ngemphi yakhe lenkhulu, atikhutsate kubhekana nenkhosi yaseningizimu.“yaseningizimu” kusho kutsi “yaseGibhithe” Inkhosi yaseningizimu“yaseningizimu” kusho kutsi “yaseGibhithe” iyakulwa kulwa lokukhulu inemphi lenkhulu nalenemandla kakhulu, kodvwa ngeke ikhone kuma ngenca yemacebo layawube entelwe yona. 26Labo labadla kanye nenkhosi bayakwetama kuyibhubhisa, imphi yayo iyawukhukhuleka, labanyenti bayawufela emphini. 27Lawo makhosi lamabili layawube tinhlitiyo tawo ticondze bubi, ayawuhlala etafuleni linye ayengane odvwa, kodvwa loko kungasiti lutfo, ngobe siphetfo sona siyawuhlale sifike ngesikhatsi saso lesibekiwe. 28Inkhosi yasenyakatfo“yasenyakatfo” kusho kutsi “yaseSiriya” iyawujika ibuyele eveni layo seyinjinge kakhulu. Kodvwa inhlitiyo yayo iyawube imelene nesivumelwane lesingcwele. Iyawusitsatsela tinyatselo, bese ibuyela emuva eveni layo.
29“Kuyawutsi ngesikhatsi lesimisiwe, iphindze ihlasele laseningizimu futsi, kodvwa ngaleso sikhatsi umphumela uyawukwehluka kulowo wakucala. 30Imikhumbi yemave angasenshonalanga lagudla lwandle“lagudla lwandle” ngesiHebheru “aseKhithimu” iyawumelana nayo, bese iyajabha. Iyawube seyiyagucuka bese itfukutselela sivumelwane lesingcwele. Iyawubuya ivelane nalabo labafulatsela sivumelwane lesingcwele.
31
Dan. 8:11
9:27
Mat. 24:15
“Emabutfo ayo lahlomile ayawuvuka angcolise inqaba yelithempeli, acedze imihlatjelo yemalanga onkhe. Bese-ke emisa sinengiso lesingusona sibanga incitsakalo. 32Ngekuyenga nangemavi ekuwunga inkhosi iyakonakalisa labo labephule sivumelwane, kodvwa noko bantfu labamati kahle Nkulunkulu wabo bayawumelana nayo bacinile.
33
“Labo labahlakaniphile bayawufundzisa labanyenti, noko kube kwesikhashana solo bawa ngenkemba, nome bashiswe, nome batfunjwe, nome baphangwe. 34Bayawutsi nabawa, batfole lusito loluncane, labanyenti labatentisako bayawutihlanganisa nabo. 35
1 Phet. 1:7
Labanye balabahlakaniphile bayawukhubatela, kuze bahlanjululwe ngekucengwa, bangcweliswe, bentiwe bangabi nasici kuze kube sikhatsi sesiphetfo, ngobe sona siyawufika ngesikhatsi lesimisiwe.”
36
2 Thes. 2:4
Semb. 13:5
“Inkhosi yasenyakatfo“yasenyakatfo” kusho kutsi “yaseSiriya” iyawukwenta njengekutsandza kwayo. Iyawutikhukhumeta, itibongelele yona, itibeke ngetulu kwato tonkhe tithico, ikhulume tintfo letingazange tikhulunywe ngumuntfu ngaNkulunkulu wabonkulunkulu. Iyawuphumelela kudzimate kuphelele sikhatsi selulaka, ngobe loko lokuhlosiwe kufanele kwenteke. 37
Ayiyiwubanaka bonkulunkulu baboyise nome lowo lotsandvwa ngulabasikati, futsi ingeke inake nome ngumuphi nkulunkulu, kodvwa iyawutigabatisa yona itibeke ngetulu kwabo bonkhe. 38Esikhundleni sabo iyawuhlonipha nkulunkulu wetinqaba, nkulunkulu labangazange bamati boyise, iyawumhlonipha ngegolide nangesiliva, nangematje laligugu, nangetipho letidulile. 39Iyawuhlasela tinqaba leticine kakhulu, isitwa ngulonkulunkulu, iyawubadvumisa kakhulu labo labamvumako. Iyawubabeka babe babusi etikwetive letinyenti, yabe live libe ngumvuzo wabo.“libe ngumvuzo wabo” nome “ngentsengo” nome “lenkhokhelo”
40“Ngesikhatsi sekugcina, inkhosi yaseningizimu iyawuhlaselana nayo emphini, kodvwa inkhosi yasenyakatfo“yasenyakatfo” kusho kutsi “yaseSiriya” iyawuyidvumela iyekulwa nayo ngetincola temphi nangemasotja lagibele emahhashi emphi, nangalelikhulu lifu lemikhumbi yemphi. Iyawungenela emave lamanyenti, iwakhukhule kube shangatsi ngungesihhuhhula semvula. 41
11:16
Iyawubuye ingenele nelive lelihle. Emave lamanyenti ayakuwa, kodvwa bo-Edomu neMowabi, kanye nebaholi baka-Amoni bayawukhululwa esandleni sayo. 42Iyakwandzisa kubusa kwayo etikwemave lamanyenti; neGibhithe ngeke idzabule. 43Iyawuba nemandla ekulawula umcebo wegolide newesiliva, netimphahla tonkhe taseGibhithe letidule kakhulu, itfobise baseLibiya nebaseKushe. 44Kodvwa imibiko levela emphumalanga nasenyakatfo iyakuyetfusa, bese itihlelela kuphuma nemphi lenkhulu, iyewubhubhisa labanyenti bangaphindzi babe khona. 45Iyawumisa emathende ayo ebukhosi emkhatsini wetilwandle entsabeni lenhle nalengcwele. Noko iyawufika esiphetfweni sayo, futsi kute namunye loyawuyilamulela.”


c: text/html

text:
21Kwatsi kube kutalwe Jesu eBhetlehema esigodzini saseJudiya ngesikhatsi Herodi ayinkhosi, kwefika tati eJerusalema tiphuma emphumalanga, 2tabuta tatsi: “Uphi lomntfwana lotelwe loyinkhosi yemaJuda? Ngobe sabona inkhanyeti yakhe iphuma emphumalanga. Site kutemkhotsamela.”
3Inkhosi Herodi isakuva loko, yakhatsateka kakhulu kanye neJerusalema yonkhe. 4Yatsi kube ibite bonkhe baphristi labakhulu netati temtsetfo tesive, yababuta kutsi Khristu utawutalelwa kuphi.
5Bamtjela batsi: “EBhetlehema yaseJudiya, njengobe umphrofethi wabhala watsi:
6
Joh. 7:42
“ ‘Nawe, Bhetlehema, live lakaJuda,
awumncane kangako kunebabusi bakaJuda;
ngobe kuwe kuyawuphuma umbusi
loyakwelusa sive sami sema-Israyeli.’ ”
7Ngako-ke Herodi wase ubita tati emhlanganweni wangasese, watibutisisa sikhatsi inkhanyeti leyayibonakale ngaso, 8wase utitfumela eBhetlehema utsi: “Hambani nimfunisise kahle lomntfwana; nasenimtfolile, nibobuya nitewungatisa, khona nami ngitekuya, ngiyewumkhotsamela.”
9Tati setiyivile inkhosi, tesuka tahamba; setisendleleni taphindza tayibona inkhanyeti letatiyibone emphumalanga, yase ihamba embikwato, yaze yema lapho bekukhona khona umntfwana. 10Tatsi natiyibona lenkhanyeti, tafa kujabula. 11
Isa. 60:6
Tangena endlini, tabona umntfwana naMariya, unina. Taguca phansi, tadvumisa iNkhosi; tase tivula tikhwama tato, tamupha tipho: igolide, nemphepho, nemakha.
12Tadvonswa nguNkulunkulu ngendlebe ephusheni kutsi tingahambi tibuyele kuHerodi. Ngako-ke tabuyela emuva eveni lato ngalenye indlela.
13Kwatsi kube tati tisuke lapho, ingilosi yeNkhosi yatibonakalisa kuJosefa ephusheni itsi: “Vuka, utsatse umntfwana nenina, nibalekele eGibhithe, nifike nihlale khona niyawuze nitjelwe ngimi; ngobe Herodi utawufuna lomntfwana kuze ambulale.”
14Ngako-ke Josefa wavuka watsatsa umntfwana nenina, bahamba ebusuku balibhekisa eGibhithe. 15
Wahlala khona, waze Herodi wafa, kuze kugcwaliseke lokwakhulunywa yiNkhosi ngemphrofethi nakatsi: “Ngayibita iNdvodzana yami kutsi iphume eGibhite.”
16Kwatsi Herodi asabonile kutsi tati timyengile, watfukutsela wagcwala kokana, watfumela kutsi akubulawe bonkhe bantfwana labadvuna baseBhetlehema nakuto tonkhe tindzawo tangakhona lababeneminyaka lemibili nome ngephansi, kwaya ngesikhatsi labesibutisise etatini. 17Ngako-ke kwagcwaliseka lokwakhulunywa ngumphrofethi Jeremiya nakatsi:
18
Jer. 31:15
“Livi levakala eRama,
kukhala nekulila lokukhulu,
Rakheli akhalela bantfwabakhe,
angasavumi nekudvudvutwa,
ngobe vele bebangasekho.”
19Kwatsi kube kufe Herodi, ingilosi yeNkhosi yabonakala kuJosefa ngeliphupho eGibhithe 20itsi: “Vuka! Tsatsa umntfwana nenina, ubuyele eveni laka-Israyeli, ngobe labo bebafuna kubulala umntfwana sebafile.” 21Josefa wavuka, watsatsa umntfwana nenina, wabuyela eveni laka-Israyeli.
22Kodvwa watsi nakeva kutsi sekubusa Akhelawusi eJudiya esikhundleni seyise Herodi, wesaba kuya khona; asayalwe ngeliphupho, wajika waya esifundzeni saseGalile. 23
11:1
53:2
Mak. 1:24
14:67
Luk. 2:39
Joh. 1:45-46
7:52
Wayawuhlala edolobheni lekutsiwa yiNazaretha, kuze kugcwaliseke lokwashiwo baphrofethi kutsi: “Uyawubitwa ngekutsi ngumNazaretha.”

robotstxt: allowed

filter: keep


text:
171Livi laSimakadze lefika kimi, latsi: 2“Ndvodzana yemuntfu, beka imfumbe, utjele indlu yaka-Israyeli umfanekiso. 3
49:22
Khuluma kubo, utsi: ‘Naku lokushiwo yiNkhosi Simakadze, itsi: Kwefika lusweti lolukhulu eLebanoni, lusweti lolunetimphiko letinemandla netinsiba letindze, tinsiba letiphelele futsi timibalabala. Lwefika lwatsatsa sihloko semsedari, 4lwahlutfula ligala lelisha lelisetulu, lwaletfwala lwaya nalo eveni lebahwebi, lapho lwefike lwalihlanyela khona edolobheni lebatsengisi.
5“ ‘Lwatsatsa letinye tetinhlanyelo telive lenu lwatifaka emhlabatsini lovundzile. Lwatihlanyela njengemnyetane ngasemitfonjeni yemanti, 6tahluma taba ngumvini lomfisha lowenabako. Kwatsi emagala awo agucukela ngakulo, kodvwa timphandze tawo tasala ngephansi kwalo; kanjalo-ke waba ngumvini lowaba nemagala lahluma, waba nemacembe lamanyenti.
7“ ‘Kodvwa kwakukhona lolunye lusweti lolukhulu lolwalunetimphiko letinemandla netinsiba letindze. Lomvini wabhekisa timphandze tawo ngakulo kusuka kulendzawo lapho wawuhlanyelwe khona, wase wenabisa emagala awo, aya kulo kuyawufuna emanti. 8Wawuhlanyelwe emhlabatsini lomuhle ngasemantini lamanyenti kuze utewuhlumisa emagala, utsele titselo, ube ngumvini lomuhle.’
9“Khuluma kubo utsi: ‘Naku lokushiwo yiNkhosi Simakadze, itsi: Lomvini utawuphumelela yini? Ungeke yini usishulwe netimphandze tawo, uhhululwe tonkhe letitselo tawo, khona utewubuna? Onkhe lamahlumela awo lamasha atawubuna. Ungeke udzinge emandla lamakhulu nome nje-ke bantfu labanyenti kutsi bawusiphule ngetimphandze tawo. 10Kona kube bewungahlanyelwa kabusha, bewungaphumelela yini? Ungete wabuna yini uphele, nawushaywa ngumoya wasemphumalanga? Ungete wabuna yini kulendzawo lapho wakhulela khona?’ ”
11Livi laSimakadze lefika kimi, latsi: 12
“Khuluma kulendlu lehlubukako, utsi: ‘Anati yini kutsi tisho kutsini letintfo?’ Shano kubo utsi: ‘Inkhosi yaseBhabhulona yaya eJerusalema yatsatsa inkhosi yakhona nalabahloniphekile bakhona, yeta nabo eBhabhulona. 13
2 Khr. 36:10
Yatsatsa lomunye wasebukhosini, yenta naye sivumelwane, yamfungisa. Yatfumba nebaholi balelo live, 14kuze lowo mbuso wehle, ungaphindzi uvuke futsi, uphumelele nje kuphela ngekutsi ugcine sivumelwane sakhe. 15
Kodvwa inkhosi lensha yayivukela inkhosi yaseBhabhulona ngekutsi itfumele emancusa ayo eGibhithe kutsi ayewutfola emahhashi nemphi lenkhulu. Iyawuphumelela yini? Uyawuphumelela yini umuntfu lowenta tintfo letinje? Angasephula yini sivumelwane aphindze aphumelele?
16“ ‘Ngifunga kuphila kwami, uyawufela eBhabhulona, eveni laleyo nkhosi leyambeka esihlalweni sebukhosi, lowo lowedzelela sifungo sayo wephula nesivumelwane sayo, kusho iNkhosi Simakadze. 17
Hez. 4:2
Faro kanye nemphi yakhe lenemandla nemabutfo akhe lamakhulu bangeke bamsite ndzawo kulemphi, nase kwakhiwe tintsango tekubhidlita kanye netinqaba setimisiwe titewubhubhisa imiphefumulo leminyenti. 18Wedzelela sifungo ngekwephula sivumelwane. Njengobe naye wafaka sandla kulesetsembiso, noko wenta tonkhe letintfo, kodvwa angeke aphunyule.
19“ ‘Ngako-ke naku lokushiwo yiNkhosi Simakadze, itsi: Ngifunga kuphila kwami, ngiyakwehlisela etikwenhloko yakhe lesifungo sami lasedzelele, kanye nalesivumelwane sami lasephulile. 20
32:3,22
Isa. 11:1
Jer. 23:5
33:15
Ngiyawumendlalela linetha lami, uyawuvele abhajwe elugibeni lwami. Ngiyakumyisa eBhabhulona, ngikhiphe sigwebo kuye khona lapho, ngobe angazange etsembeke kimi. 21Onkhe lamabutfo akhe labalekako ayakuwa ngenkemba, nalabo labayawuphunyula bayawusakatelwa emimoyeni. Ngulapho-ke niyawukwati khona kutsi mine Simakadze ngikhulumile.’ ”
22“ ‘Naku lokushiwo yiNkhosi Simakadze, itsi: Mine, cobo lwami, ngiyawusincamula etulu sihloko semsedari ngisihlanyele. Ngiyawuhlutfula umdvumba wesihloko sawo losetulu kakhulu ngiwuhlanyele entsabeni lephakeme nalendze, 23
Mat. 13:31
ngiwuhlanyele eticongweni tetintsaba letiphakeme taka-Israyeli. Uyawukhipha emagala utsele titselo, ube sihlahla lesihle semsedari. Kuyawukwakhela kuso tinhlobonhlobo tato tonkhe tinyoni, tiyawukhosela emtfuntini wemagala aso. 24Tonkhe tihlahla tesiganga tiyawukwati kutsi mine Simakadze ngehlisa sihlahla lesidze, bese ngenta sihlahla lesifishane sikhule sibe sidze. Ngomisa sihlahla lesiluhlata, bese ngihlumisa sihlahla lesomile sibe luhlata.
“ ‘Mine Simakadze sengikhulumile, futsi ngitawukwenta loko.’ ”


text:
Chacma Baboon
Imfene ye Chacma
Ligama
Imfene ye Chacma noma Imfene ye Cape (Papio ursinus)
Kubukeka Kwawo
Le Mfene ye Chacma lenkhulu lenebuso lobumise kwebenja lobukhulu, nematinyo lamakhulu lacijile. Imfene leseyikhulile ikala 1.5 m kusuka enhloko kuya emsileni bese sisindvo sayo simashumi lamatsatfu nakutsatfu ngema kg, kantsi lencane kakhulu kulamasikati ikala 1.1m iphindze ibe ne mass lelishumi nesihlanu sema kg.
Kudla Kwato
Ngema Omnivorous, tidla titselo, inhlanyelo, tilwanyana, bofeceli, nasemalangeni lamanye idla inyama yaletinye tilwane netinyoni. Ngoba emabutfo ajwayele kungenela tilimo, timfene atikawujwayeli ummbila neti tselo tebalimi.
Kwentiwa
Timfene atinaso sikhatsi sekuhlanganiswa futsi tinemndlandla wekulala cishe umnyaka wonkhe. Sikhatsi lesihlala ngaphakatsi esiswini singaba likhulu nemashumi lamane emalanga, ngemuva kwaloko umntfwana lomncane uyatalwa. Imfene ye Chacma itingelwa kakhulu yingwe ne cheetah.
Kutiphatsa Kwayo
Timfene tingaba yingoti. Kuyatiwa kutsi tingatihlasela leto letinye tilwane letichamuka ngekulwa. Emabutfo lamashumi lasihlanu kuya kulamakhulu anemandla, phindze anesimo sekujwayeleka.
Lapho Titfolakala Khona
Timfene tihlala emahlatsini, emahlanzeni langakomi kakhulu langaphansi kwetintsaba nawuya ngase Drakensburg. Le Mfene ye Chacma imelelwe sihlobo sayo, imfene le mtfubi esigodzini lesise Nyakatfo. Tisakateke kakhulu eSourthern Afrika nasemaveni lakhashane.
Luhla Lolwatsatfwa
Noma titingelwa tingwe, Timfene tiyatiwa kutsi nato tiyakwati kubambana naleto tilwane letitihlaselako futsi nje tike tatfwetjulwa tihlephuta tingwe ekhatsi ngalamatinyo ato lacijile lafana newetinja. ICape Peninsula, yindzawo yato lapho tigcwele khona, letimfene ativani nebantfu ngenca yekutsi tingena etindlini tabo tidle kudla kwabo, lesimo sente kukhuluma netinsolo letite siphetfo.


text:
101
Bazalwane, sifiso senhlitiyo yami nemthandazo wami kuNkulunkulu ngebaka-Israyeli kutsi bamane basindziswe. 2
Ngiyabafakazela kutsi banenshisekelo lenkhulu kuNkulunkulu; kodvwa ayikho ekulatini kahle liciniso. 3
9:31
Fil. 3:9
Ngobe ngekungakwati kahle kulunga lokuvela kuNkulunkulu, bafuna kutimisela lokungekwabo kulunga, abazange batinikele ngekutfobeka ekulungeni kwaNkulunkulu. 4
Imis. 13:38
Gal. 3:24
Heb. 8:13
Ngobe Khristu usiphetfo semtsetfo, kuze kutsi wonkhe lokholwako entiwe emukeleke kuNkulunkulu kutsi ulungile.
5
Hez. 20:11
Luk. 10:28
Gal. 3:12
Macondzana nekulunga lokutfolakala ngekugcina umtsetfo Mosi wabhala watsi: “Umuntfu lowenta lokufunwa ngumtsetfo uyawuphila ngako.” 6
Kodvwa ngekulunga kwekukholwa utsi: “Ungasho enhlitiyweni yakho utsi: ‘Ngubani-ke lotakwenyukela ezulwini?’ ” Loko kusho kwehlisa Khristu. 7“Ungasho futsi nekutsi: ‘Ngubani lotakwehlela endzaweni yalabafile?’ ” Loko kusho kuvusa Khristu kulabafile. 8Kodvwa umBhalo utsi: “Livi laNkulunkulu lisedvute nawe lisemlonyeni wakho nasenhlitiyweni yakho.” Lelo livi lekukholwa lesilishumayelako. 9
Nangabe uyavuma ngemlomo wakho kutsi Jesu uyiNkhosi, ukholwe nasenhlitiyweni yakho kutsi Nkulunkulu wavusa Jesu kulabafile, uyawusindziswa. 10Ngobe umuntfu uyakholwa ngenhlitiyo entiwe emukeleke kuNkulunkulu kutsi ulungile, avume ngemlomo wakhe kube kusindziswa kwakhe. 11
Isa. 28:16
UmBhalo utsi: “Umuntfu lokholwa kuye, angeke ajabhiswe.” 12
15:9
Rom. 3:22,29
Ef. 2:4,7
Kute umehluko emkhatsini wemJuda nemGriki ngobe yona leyo Nkhosi yiNkhosi yabo bonkhe, bonkhe labatibika ngekubita libito layo ibenetisa ngetibusiso ngalokuphuphumako. 13
Ngobe “wonkhe umuntfu lotibika abite libito leNkhosi, uyawusindziswa.”
14Kodvwa bangatibika njani kulowo labangakholwa nguye? Bangamkholwa njani labangazange sebeve ngaye? Bangeva njani nakute lobashumayelako? 15
Isa. 52:7
Bangashumayela njani bangakatfunywa? Njengobe kubhaliwe kutsi: “Maye, tinhle tinyawo talabo labashumayela liVangeli.” 16
Kodvwa liVangeli abalemukelanga bonkhe, ngobe Isaya utsi: “Nkhosi, ngubani lokholwe loko lakuve kitsi?” 17Ngako-ke kukholwa kuvela ekuveni, kuva kuvela ngekutsi kushunyayelwe ngaKhristu.
18
Isa. 49:6
2 Khor. 2:14
Khol. 1:6,23
Kodvwa ngiyabuta ngitsi: “Abakeva yini?” Empeleni bevile, “ngobe inkhulumo yabo iphumele emhlabeni wonkhe, nemavi abo asafike emikhawulweni yonkhe yemhlaba.” 19
Sengiyabuta futsi ngitsi: “Ngabe Israyeli akevisisanga yini?” Kwekucala Mosi wamemetela livi laNkulunkulu lelitsi:
“Ngiyawunenta nibe nesikhwele
ngebantfu labangesiso sive;
ngiyawunitfukutselisa
ngesive lesilibele.”20
“Ngatfolwa ngulabo lababengakangifuni,
ngatibonakalisa kulabo lababengakangiceli.”21Kodvwa nga-Israyeli utsi: “Lonkhe lilanga ngelulela tandla tami esiveni lesingalaleli nalesinenkhani.”


text:
Sea Chubs
Ligama Lemndeni Lelatiwako
Chubs/Rudderfish
Ligama lelinye lato
Drummers
Ligama Lesayensi
Kyphosidae
Linani
Tingangemashumi lasikhombisa ngemasentimitha.
Kutichaza
Tisandingilizi, tinemtimba lomncane lopatalele, inetigogo letihwayako letivale umtimba wonkhe. Inenhloko lencane futsi nemlomo lomncane. Umsila ugobene noma ungatsi uhlukene.
Satiso Sebantfu Bonkhe
Umndeni we Kyphosidae ufaka tinhlobo letilishumi nesihlanu nemacembu lamashumi lamane nakubili ato. Tatfola ligama lato kusukela ekulandzeleni kuvuka kwemukhumbi. Tivela ngetulu kwematje netindzawo letingetulu leticinile.
Ematinyo afana nalawo angembili etilwane letinye (afana nematinyo emehlo). Tikhutsele/tiyaphitsitela futsi timfishi letitsandza kwati. Takha tikolo letinkhulu umatikhokha emacandza. Emacandza tiwakhokhela emantini elwandle lelivulekile.
Kudla Kwato
Tidla tintfo tetitjalo letifana netitjalo letihluma emantini noma eceleni kwemanti nelikhula lwelwandle. Letinye tilwane tidla letincane letite imigogodla/letinemitimba letsambile letiphindze tidle titjalo kanye nenyama.
Kuhambisa
Tivela kutotonkhe tinhlobo tekushisa/tekubandza kanye nasetindzaweni letishisako letinelwandle mhlaba wonkhe.
Tilwane Letatiwako
Chub - Kyphosus sydneyanus
Blue chub - Kyphosus cinerascens
Brassy chub - Kyphosus vaigiensis


text:
Indzawo ye Robben Island
Madvutane Nencenye yeKapa
iRobben Island isendzaweni ledvutane kakhulu neli kapa. Isemadlelweni etintsaba letisakwa tafula, (Bloubergstrand, Sea Point, ne Camps Bay), kantsi lendzawo ibonakala kahle etintsabeni letimise kwe tafula, pheceleti I (Table Mountain). Yakhelwe emakhilomitha langanga 10 km kudze ne (V&A Waterfront), futsi iphindze ibe 7 km kudze nelwandle lase (Bloubergstrand). Ngaphandle kweku sondzelana kwayo ne Kapa, I Robben Island yona ichelisiwe ngokwemvelo nendzawo lejwayelekile, iyabandza nlendzawo futsi inesitfunti. Lendzawo ibonakala ilungele kuba lijele.
Lidvala leliphakeme kule Island i(Minto Hill), yona ingu 30 m kusuka ngetulu kwemanti, bese kuba nelibhilidi lekukhanyisa, lelihle futsi liya heha. Kuhlukana kwelwandle emkhatsini kwe Robben Island nendazwo lejwayelekile lehlala bantfu, kutsatsa 30 m, kantsi yona i(Island) nesiganga ihlanganiswa isanti noma umhlabatsi.
Indlela lencono yekutiva umdzibi munye nemvelo yakuyo le Island, kutsi uhambe ngetinyawo kulena ndzawo....more
Charle’, wangitjela kutsi utfola 2000 wetincwadzi ngenyanga, neli posi lase Robben Island selatfola nemhlomelo waloko. Lisontfo le (Anglican), nyalo leliphetswe sive sema Dutch, lisahlanganyela nanamuhla njalo kabili ngenyanga....more
Tivakashi tivumelekile kuhamba hamba ngekhatsi ejele tiphindze titsatse titfombe, kepha titfombe atiyisho kahle yonkhe indzaba....more
Lokumnandzi ngaleluhambo, nguloku gibela umkhumbi kundlula kuba kule Island....more
Utohlangana netiboshwa takudzala, uhlanganyele leluhambo lebhasi lelikuyisa endlini lapho Robert Sobukwe, umchubi we PAC, avalelwa khona,lidvala lelimunyu, tivikelo temphi yomhlaba yesibili kanye nelijele letiboshwa....more
Emuva kweluhambo lebhasi, tivakashi tishiywa egedeni lalelijele kutsi bacale lelihambo lelubuhlu lasejele....more
Ngomnyaka wango 1948, licembu lema neshinali, labamhlophe laba wina lukhetfo, kwehlisa ema (Smuts) esikhundleni....more
Indlela yetiboshwa yekuphila ngabo 1700 kumatima kuyitfola ngoba abatfolakali lula bantfu lababhala ngayo futsi nekungabi khona kwetindlu letitseni....more
Ngemunyaka wa1986, leminye yemitsetfo yelubanhdlululo yasuswa....more
iANC kanye nebaphatsi noma labakhulu bayo, bekuyibo bekucala kuboshwa. Balandzelwa ngulabanye labaphuma kwamanye emacembu, balayishwa ngohlelo bonkhe bayiswa eRobben Island....more
Robben Island yacalwa ngokusebentiswa bahambi laba dzabuka eveni lase (Europe), labebafike batfole ukungcebeleka khona mangabe balambile. Betingekho tinkhomba tekutsi badzabuki bakuyo iKapa bebanga sondzela kule ndzawo....more
Lendzawo ishisa kakhulu ehlobo kantsi iphindze ibandze kakhulu ebusika....more
Yayidvume njenge ndzawo lapho Nelson Mandela acishe acitsa iminyaka lemashumi lamatsatfu emphilo yakhe khona, iRobben Island icukeme imvelo yelive lase South Africa....more
Kuya emadvaleni laphakeme kanye nendlela lephakeme, leneminyango yetingilazi, kantsi lena indlela yakho lebheke khona eRobben Island icala kanjalo....more
Robben Island beyakhelwe kugcina bantfu laba nenkinga yengcondvo, labahlupheke sikhatsi lesidze kanye nalaba gulako labanga lapheki, labebanga phatsa labanye bahlali ngesihlungu....more
Iminyaka kusuka ku 1936 kuya ku 1960 bekuminyaka yekutsi le(Island) itichenye, muva kweminyaka yemphilo lengajabulisi....more
Beku seLijele lelisebentako ngaleso sikhatsi, ingcondvo yami ikhumbula indzawo lenga jabulisi neze, legcwele buhlungu....more


text:
91
Lefika-ke lilanga leli-13 enyangeni ya-Adari, inyanga yeli-12. Lelo bekulilanga lapho simemetelo senkhosi bekufanele sifezeke ngalo. Lelo bekulilanga lapho titsa temaJuda betibheke kutsi tiwacedze. Kodvwa lisondvo lagucuka, ngobe emaJuda kwabe sekuba ngawo lancobako, ancoba titsa tawo. 2EmaJuda abutsana ndzawonye etidzidzini tawo letatisemadolobheni“etidzidzini tawo letatisemadolobheni” nome “emadolobheni awo” kuto tonkhe tifundza tenkhosi Ahashiveroshi, entela kutsi ativikele kulabo lababengahle bawahlasele. Kwabate umuntfu lowaba nemandla ekuwahlasela, ngobe bonkhe bantfu baletinye tive bese bawesaba kakhulu. 3Empeleni tonkhe tiphatsimandla, netindvuna, nebabusi betifundza bese babuyele ngakumaJuda, ngobe bese besaba Modekhayi. 4
Phela Modekhayi bese kwatiwa kutsi sewungumuntfu lomkhulu kanganani ebukhosini. Kwase kwatiwa nekutsi uya ngekuya uyakhushulwa.
5EmaJuda abulala enta lakutsandzako ngetitsa tawo. Atihlasela kamatima ngetikhali, atibulala. 6ESusa, lekwakunguyona nhlokodolobha, emaJuda abulala emadvodza langema-500. 7Abulala Phashandatha, naDalfoni, na-Aspatha, 8naPhoratha, na-Adaliya, na-Aridatha, 9naPhamashta, na-Arisayi, na-Aridayi, naVayizatha, 10emadvodzana lalishumi aHamani, umsa waHamedatha, sitsa semaJuda. Noko akazange asibeke sandla sakhe etimphahleni tetitsa tawo kutsi atiphange.
11Ngalona lelo langa sibalo sebantfu lababebulewe ngemaJuda eSusa sabikelwa inkhosi. 12
7:2
Inkhosi yatsi kunkhosikati Esta: “EmaJuda abulele emadvodza langema-500 kanye nemadvodzana aHamani lalishumi, enhlokodolobha iSusa. Ingabe-ke kulawa lamanye emadolobha benteni? Manje ase usho sikhalo sakho; utakwentelwa. Ngitjele kutsi yini lenye loyifunako ngitakwentela.”
13Esta waphendvula watsi: “Nakukuhle enkhosini yami, ngicela kutsi emaJuda lasenhlokodolobha iSusa aphindze nakusasa ente njengobe entile lamuhla, bese kutsi tidvumbu temadvodzana lalishumi aHamani, tiphanyekwe etigodvweni.” 14Ngako inkhosi yakhipha simemetelo sasebukhosini kutsi loko akwentiwe. Lesimemetelo sasebukhosini sacondziswa eSusa kutsi emadvodzana aHamani alengiswe ngentsambo etigodvweni. 15EmaJuda labeseSusa aphindza abutsana ndzawonye ngelilanga leli-14, enyangeni ya-Adari, abulala lamanye emadvodza langema-300. Noko akazange atiphange timphahla tawo.
16Ngaleso sikhatsi nalawa lamanye emaJuda labekuletinye tifundza tenkhosi abebutsene ndzawonye ngemave awo, nawo ativikela ngetikhali; wona abulala bantfu labati-75 000 lababetitsa tawo. Kodvwa noko nawo akazange asibeke sandla etimphahleni tabo, kutiphanga. 17Loko bakwenta ngelilanga leli-13, enyangeni ya-Adari; kwatsi ngelilanga leli-14 baphumula, batentela lilanga lelidzili lekujabula, nelekwephana tipho.
18EmaJuda labeseSusa wona lelidzili alenta ngelilanga leli-15 enyangeni ya-Adari, ngobe phela bona titsa tabo batibulala ngelilanga leli-13 nangelilanga leli-14, kwase kutsi ngelilanga leli-15 baphumula; nabo base batentela lilanga lelidzili nelekujabula bephane tipho. 19Ngiko-nje emaJuda lasahlala emakhaya emaphandleni lilanga leli-14 enyangeni ya-Adari alenta kube lilanga lelidzili lekujabula bephane tipho.
20Modekhayi watibhala phansi tonkhe leto tintfo, wase utitfumela kuwo onkhe emaJuda kuwo onkhe emave lasePheresiya lasedvute nalakhashane, 21awatjela kutsi lilanga leli-14 neleli-15 enyangeni ya-Adari babolihlonipha balente kube lilanga lelidzili lekujabula nelekwephana ngalo tipho, yonkhe iminyaka. 22Lawo ngawo emalanga lapho emaJuda ativikela etitseni tawo. Leyo nyanga kwaba yinyanga leyajikiswa ekubeni yinyanga yelusizi neyengati kubo, yaba yinyanga yenjabulo neyekuphepha kwabo. Batjelwa kutsi bawahloniphe lawo malanga ngekwenta emadzili bephane tipho talokudliwako lomunye kulomunye, ngisho nakulabamphofu. 23Ngako emaJuda alandzela imiyalo yaModekhayi; lesibhimbi sasale saba ngumkhosi weminyaka yonkhe.
24
Hamani, umsa waHamedatha, situkulwane sa-Agagi, sitsa lesikhulu sesive semaJuda, abente inkatho lekwakutsiwa yiPhurimu, entele kutfola lilanga lekungulona kungabulawa ngalo onkhe emaJuda. Abehlose kuwacedza onkhe. 25Kodvwa Esta waya enkhosini, inkhosi yakhipha umtsetfo lowawubhalwe phansi, lekwatsi umphumela wawo Hamani nemadvodzana akhe wavuna labekuhlanyelele emaJuda, yena nemadvodzana akhe balengiswa entsanjeni benekelwa live. 26Ngiko nje lamalanga alamadzili abitwa ngekutsi yiPhurimu, ngenca yalencwadzi leyabhalwa nguModekhayi nangenca yako konkhe lokwawehlela. 27EmaJuda abe asatentela umtsetfo nelisiko lawo kanye newetitukulwane tawo, naye wonkhe longahle afune kuba liJuda kutsi njalo ngesikhatsi lesifanele iminyaka ngeminyaka lamalanga lamabili ayawuhlonishwa njengekusho kwesimemetelo saModekhayi. 28Kwavunyelwana kutsi yonkhe imindeni yemaJuda kuto tonkhe titukulwane letitako, kuto tonkhe tifundza, nakuwo onkhe emadolobha, afanele alihloniphe alikhumbule lelo langa lePhurimu, ngayo yonkhe iminyaka letawulandzela.
29Ngako-ke inkhosikati lenkhulu Esta, indvodzakati ya-Abiyayili, banaModekhayi, babhala incwadzi futsi lenesiciniseko sekutsi naye uyasicindzetela leso simemetelo ngePhurimu lesasikhishwe nguModekhayi ngaphambili. 30Lencwadzi yayicondziswe kuwo onkhe emaJuda, yase itfunyelwa nakuto tonkhe tifundza letatili-127 embusweni wonkhe wasePheresiya. Yayifisela emaJuda kuthula nenhlalakahle, 31yatisa emaJuda kanye netitukulwane tawo kutsi awahloniphe lamalanga ePhurimu ngesikhatsi lesifanele, njengaloku bebetayele kuhlonipha imitsetfo yekuhlonipha kuzila netikhatsi tekulila. Lowo mtsetfo waphuma kuModekhayi banenkhosikati lenkhulu Esta. 32Lomyalo wa-Esta lowagcizelela imitsetfo yePhurimi wawubhalwe encwadzini legocotwako.


text:
71Bazalwane, ase ngikhulume naku kini, nine lenati umtsetfo: Niyati kutsi umuntfu ubuswa ngumtsetfo kuphela yingci asaphila. 2
Njengekutsi nje, umfati losendzile umtsetfo umbophele endvodzeni yakhe nayisaphila; kodvwa nayifa, sewukhululekile kulomtsetfo bewumbophele kulendvodza yakhe. 3
Ngako-ke, umfati nakahlala nalenye indvodza, kantsi indvodza yakhe isaphila, ubitwa ngekutsi yingwadla. Kodvwa nakufa lendvodza yakhe, ngekwemtsetfo sewungumfati lokhululekile, futsi angeke abitwe ngekutsi yingwadla, nome angendza kulenye indvodza. 4
5:18
Khol. 2:14
Kunjalo-ke nakini, bazalwane bami; nani-ke senifile kuwo umtsetfo, ngobe niyincenye yemtimba waKhristu; nyalo senibakhe lowo lowavuswa ekufeni kuze tsine sitewutselela Nkulunkulu titselo. 5
Ngesikhatsi sisaphila ngekwelive tinkhanuko tetono letativusetelwa ngumtsetfo tasebenta etitfweni temitimba yetfu, sasisebentela kufa. 6
2 Khor. 3:6
Noko, nyalo, sesikhululekile ekubeni ngaphansi kwemtsetfo, ngobe safa sehlukana naloko kwakusente tiboshwa, asisakhonti ngendlela lendzala yekwenta lokufunwa ngumtsetfo lobhaliwe, kodvwa sikhonta ngendlela lensha yaMoya.
7
Dut. 5:21
Rom. 3:20
Pho, siyawutsini-ke? Sitakutsi umtsetfo usono? Cha, awusiso. Kodvwa-ke sono ngabe angizange ngisati kutsi siyini kube akufikanga umtsetfo. Ngabe angizange sengati nekutsi kuyini kona kufisa kube umtsetfo awuzange usho kutsi: “Ungafisi.” 8
Rom. 4:15
5:13,20
Kodvwa sono satfola litfuba ngemyalo, kwavuka kufisa konkhe kimi. Ngobe ngaphandle kwemtsetfo sono sifile. 9Nami matfupha ngase ngaphila ngaphandle kwemtsetfo; kodvwa kwatsi kube kufike umyalo, sono savuka indlwabane, 10
Hez. 20:11,13
Rom. 10:5
Jak. 1:15
ngase ngiyafa, lomyalo lowawufanele kuba kuphila wagucuka waba kufa kimi. 11Ngobe sono senelela kutfola litfuba ngekusebenta ngemyalo sangikhohlisa sangibulala ngawo.
12
Kuyakhanya-ke kutsi umtsetfo ungcwele, nemyalo ungcwele, ulungile, futsi muhle. 13Pho, loko lokuhle kwaletsa kufa yini kimi? Cha, akuzange. Loko kwentiwa sono, ngobe ngekusebentisa lokuhle sangiletsela kufa, khona kutekwembuleka sono kutsi sisono. Ngobe ngemyalo sono sibonakaliswa sisono kakhulu.
14
Joh. 3:6
Siyati kutsi umtsetfo waMoya, kodvwa mine ngingumuntfu wemhlaba, lotsengiswe esonweni. 15
Loko lengikwentako angikucondzisisi, ngobe loko lengikutsandzako angikwenti, kodvwa ngenta loko lengikutondzako. 16Nangabe-ke ngikwenta loko lengingakutsandzi kukwenta, ngiyawuvumela umtsetfo kutsi ulungile. 17Kepha-ke akusesimi lona lowenta loko kodvwa sono lesihlala kimi. 18
8:21
Ngobe ngiyati kutsi kute lokulungile lokuhlala kimi, ngisho emtimbeni wami; nome sifiso sikhona kimi sekwenta lokulungile, kodvwa ngite emandla ekukwenta. 19Ngobe lokulungile lengitsandza kukwenta, angikwenti, kodvwa lokubi lengingafuni kukwenta, ngiyakwenta. 20Nangabe ngenta lengingatsandzi kukwenta, loko kusho kutsi akusesimi lowo lokwentako, kodvwa ngulesono lesihlala kimi.
21Ngako ngikhandza kutsi kunemtsetfo losebenta kimi: Nangifuna kwenta lokulungile, lokubi kunami shaqa. 22Ngobe ngekwemuntfu longekhatsi ngitfokotela umtsetfo waNkulunkulu. 23
Jak. 4:1
Kodvwa ngibona umtsetfo lomunye losebenta emalungeni ami ulwa nemtsetfo wengcondvo yami. Ungenta ngibe sigcili semtsetfo wesono lesihlala emalungeni ami. 24Maye kimi! Mine sihlupheki! Ngitawukhululwa ngubani mine kulomtimba wekufa? 25
1 Khor. 15:57
Akabongwe Nkulunkulu ngeNkhosi yetfu Jesu Khristu!
Ngako-ke mine ngekwami ngikhonta umtsetfo waNkulunkulu ngengcondvo yami, kodvwa ngekwemvelo yami ngikhonta umtsetfo wesono.


text:
51
1 Joh. 4:2
Wonkhe umuntfu lokholwa kutsi Jesu unguKhristu, ungumntfwana waNkulunkulu; umuntfu lotsandza umtali, utsandza nemntfwanakhe futsi. 2Nasitsandza Nkulunkulu sigcina nemiyalo yakhe, siyati kutsi siyabatsandza bantfwana bakhe. 3
Joh. 14:15
15:10
2 Joh. 6
Ngobe kutsandza Nkulunkulu kugcina imiyalo yakhe. Imiyalo yaNkulunkulu ayimatima kitsi. 4
Wonkhe umuntfu lotelwe nguNkulunkulu uyalincoba live. Kuncoba lesincoba ngako live: kukholwa kwetfu. 5
1 Joh. 4:4
Ngubani umuntfu longancoba live ngaphandle kwalowo lokholwa kutsi Jesu uyiNdvodzana yaNkulunkulu?
6
Joh. 1:32
19:16,34
Nguye Jesu Khristu loweta ngemanti nangengati; kungesiko ngemanti odvwana kepha ngemanti nangengati, naMoya ungufakazi ngobe Moya uliciniso. 7Ngobe batsatfu labafakazako: 8nguMoya, nemanti, nengati: bufakazi babo bobatsatfu buyavumelana. 9
Siyabemukela bufakazi bebantfu; kodvwa bufakazi baNkulunkulu bukhulu kakhulu, ngobe Nkulunkulu ufakaze ngeNdvodzana yakhe. 10
Nome ngubani lokholwa yiNdvodzana yaNkulunkulu, unebufakazi kuye; kodvwa umuntfu longakholwa kuNkulunkulu, umente localemanga, ngobe angakholwa ebufakazini lobubekwe nguNkulunkulu ngeNdvodzana yakhe. 11
1 Joh. 2:25
Bufakazi ngulobu kutsi Nkulunkulu wasinika kuphila lokuphakadze, nalokuphila kuseNdvodzaneni yakhe. 12
5:24
14:6
Wonkhe umuntfu loneNdvodzana, unekuphila; kantsi lowo lote iNdvodzana yaNkulunkulu, ute kuphila.
13
Nginibhalela loku nine, lenikholwa egameni leNdvodzana yaNkulunkulu, kuze nati kutsi ninekuphila lokuphakadze. 14
Joh. 15:7
1 Joh. 3:22
Sinesibindzi kutsi nasicela lutfo kuNkulunkulu ngekwentsandvo yakhe, uyasiva. 15
Njengobe sati kutsi uyasiva kunobe yini lesiyicelako, siyati nekutsi sesikunikiwe loko lesikucela kuye.
16
Jer. 7:16
Mat. 12:31
Heb. 6:4
10:26
Nakukhona lobona umzalwane wakhe enta sono lesingaholeli ekufeni, kufanele amthandazele, Nkulunkulu utamupha kuphila. Loko kucondzene nalabo labenta sono lesingaholeli ekufeni. Sikhona sono lesiholela ekufeni, lengingete ngasho kutsi kungacelwa ngaleso. 17
Konkhe lokungakalungi kusono, noko kukhona sono lesingaholeli ekufeni.
18
Siyati kutsi wonkhe umuntfu lotelwe nguNkulunkulu akoni, ngobe iNdvodzana yaNkulunkulu iyamgcina, naLomubi akamtsintsi.
19
1 Joh. 2:15
Siyati kutsi sibaNkulunkulu nekutsi umhlaba wonkhe ungephansi kwemandla aLomubi.
20
Siyati kutsi iNdvodzana yaNkulunkulu ifikile yasipha kucondzisisa kahle, khona sitewumati Nkulunkulu longuye sibili; tsine-ke sikuye Nkulunkulu sibili, eNdvodzaneni yakhe lenguJesu Khristu. Nguye longuNkulunkulu sibili, nalokuphila lokuphakadze.
21
1 Khor. 10:14
Bantfwabami, tikhweshiseni etithicweni.


text:
71Elisha wakhuluma watsi: “Lalela nali livi laSimakadze: Ngalesikhatsi kusasa emakhilogremu langaba matsatfu“emakhilogremu langaba matsatfu” nome “liseya linye” afulaha nemakhilogremu langaba sitfupha“emakhilogremu langaba sitfupha” nome “emaseya lamabili” ebhali kutawutsengiswa ngenhlavu yinye yesiliva“ngenhlavu yinye yesiliva” nome “lishekheli linye lesiliva” esangweni laseSamariya.”
2Lendvuna, inkhosi leyayicamele emkhonweni wayo, yakhuluma ku-Elisha, yatsi: “Buka la: Ngisho nome Simakadze abengavula onkhe emafasitelo emvula ezulwini, loko bekungenteka yini?”
Elisha waphendvula watsi: “Utatibonela wena ngemehlo akho. Kodvwa wena awuyikudla lutfo lwako!”
3
Kwakukhona emadvodza lamane labenesifo lesisabulephelo labehlala ngasesangweni lelidolobha. Akhulumisana odvwana atsi: “Sitawuhlalelani lapha size sife? 4Nasitsi: ‘Asingene edolobheni,’ sitawufa yindlala. Nome singahlala lapha, sitawufa. Ngako ncono sambe siye enkambu yemaSiriya sitinikele kuwo; nabasiyekela, sitawuphila; nabasibulala-ke, sife.”
5Kwatsi kube kuhlwe, basukuma bahamba bayawungena enkambu yemaSiriya. Batsi nabefika emnyeleni wayo, bakhandza kukhala libhungane, kungasenamuntfu; 6
ngobe Simakadze wenta emaSiriya eva shangatsi kuta umsindvo walenkhulu imphi yemahhashi netincola tawo, ase acabanga kutsi inkhosi yema-Israyeli seyimeme emakhosi emaHethi newemaGibhithe, nemabutfo awo kutsi atekuwahlasela. 7Ngako emaSiriya avuka ebusuku ngalelo langa abaleka ashiya emathende awo, nemahhashi awo, netimbongolo tawo. EmaSiriya ashiya inkambu yawo injengobe injalo, abaleka kuze asindze.
8Lamadvodza labenesifo lesisabulephelo efika emnyeleni wenkambu yemaSiriya angena kulelinye lemathende. Afike akhandza kudla, adla anatsa, ase atsatsa isiliva, negolide, netimphahla, abaleka ayakukufihla. Aphindza abuyela, angena kulelinye lithende atsatsa letinye njalo timphahla nato ayawutifihla.
9Ase akhuluma odvwana atsi: “Asenti kahle. Leli lilanga letindzaba letimnandzi, kodvwa tsine siyatifihla letindzaba, nasitawutifihla kuze kuse, sitawujeziswa. Asiphutfumeni siyewubika loku esigodlweni.”
10Ngako ase ayahamba ayawubikela tindvuna letibomahlalesangweni belidolobha, atsi: “Singene lapha enkambu yemaSiriya, sakhandza kukhala libhungane, kungekho muntfu, ngaphandle kwemahhashi lakhungiwe, netimbongolo letikhungiwe, nemathende asele anjengobe anjalo.” 11Bomahlalesangweni bayimemetela leyo ndzaba, yabikwa esigodlweni.
12Inkhosi yavuka yagubulundlela ebusuku, yakhuluma etindvuneni tayo, yatsi: “Ngitanitjela kutsi emaSiriya akwenteleni loku. EmaSiriya ayati kutsi siyalamba, ngako ashiye lenkambu, ayawubhaca esigangeni, atsi: ‘Batawuphuma nome kanjani, sitabe sesibabamba beva singene ekhatsi edolobheni.’ ”
13Lenye yetindvuna tenkhosi yaphendvula, yatsi: “Khipha lamanye emadvodza atsatse emahhashi lasihlanu kulengcosana lesesele edolobheni. Ingoti yabo itawufanana neyawo onkhe lama-Israyeli latabe asele lapha nawo lasabhubhile. Ngako asibatfumele sitewutfola kahle kutsi kwenteke njani.”
14Ngako balungisa tincola temphi letimbili nemahhashi ato, inkhosi yatikhipha kutsi tiyewubona kutsi kwentekeni emabutfweni emaSiriya. Yatjela labashayeli betincola, yatsi: “Hambani niyewubona kutsi kwenteke njani.” 15Bawalandzela emaSiriya, baze bayawufika ngasemfuleni iJordane; babehambe bakhandza timphahla tekwembatsa naletinye nje timphahla letatihambe tisakatwa ngemaSiriya kuyo yonkhe indlela ngesikhatsi abalekela ema-Israyeli. 16Ngako onkhe ema-Israyeli aphuma ayawuhlamahlama inkambu yemaSiriya. Ngako emakhilogremu langaba matsatfu“emakhilogremu langaba matsatfu” nome “liseya linye” afulaha nemakhilogremu langaba sitfupha“emakhilogremu langaba sitfupha” nome “emaseya lamabili” ebhali kwatsengiswa ngenhlavu yinye yesiliva,“inhlavu yinye yesiliva” nome “lishekheli linye lesiliva” kwaya njengobe Simakadze abeshito.
17Ngaleso sikhatsi inkhosi yase ibeke lendvuna yayo, leyayicamele emkhonweni wayo, kutsi ibe ngumahlalesangweni. Sive sayigcobagcoba ngetinyawo nasiphulukundlela esangweni, yafela khona lapho, kwaya njengobe umuntfu waNkulunkulu abeshito ngesikhatsi inkhosi yehlela ekhaya layo. 18Kwavele kwenteka njengobe umuntfu waNkulunkulu abeshito enkhosini, watsi: “Ngalesikhatsi kusasa emakhilogremu langaba matsatfu“emakhilogremu langaba matsatfu” nome “liseya linye” afulaha nemakhilogremu langaba sitfupha“emakhilogremu langaba sitfupha” nome “emaseya lamabili” ebhali kutawutsengiswa ngenhlavu yinye yesiliva“inhlavu yinye yesiliva” nome “lishekheli linye lesiliva” esangweni laseSamariya.”
19Lendvuna beyikhulume kulomuntfu waNkulunkulu, yatsi: “Buka la, khona kube Simakadze abengavula emafasitelo azamcolo wasezulwini, bekungenteka yini loko?” Lomuntfu waNkulunkulu abeyiphendvule watsi: “Utakubona loko wena ngewakho emehlo, kodvwa wena ngeke udle lutfo lwako.” 20Vele-ke, nguloko lokwayehlela lendvuna, ngobe bantfu bayigcobagcobela khona lapho esangweni ngetinyawo, yafa.


text:
Umshado eMmangweni wema Tswana
Inchubo Yekuba seMshadweni
Ngekwesintfu umfati wekucala wendvodza abekhetselwa; umangabe bekangakhona bafati labaningi, lalabanye bekatikhetsela yena. Emkhatsini wemacembu lasetulu netintfo letiningi, bafati bendvodza lebeyisihlobo bebanconotwa. Lebebatsandvwa ngumzala wakhe lotalwa ngumnakabo make wakhe, umntfwana wadzadze wababe wakhe, umntfwana wemnakabo babe wakhe. Umshado kuloku usho kutsi bunjinga bamakoti kutohlala kuloko lokuhleshulwe ngubabe wakhe kanye nemnakabo babe wakhe.
Umshado wawukadze ulungiselelwa ngemacembu etihlobo, indvodza lesihlobo itsatsa lomtfwalo. Tetsembiso tebantfwana bekuvame kuba yintfo lejwayelwe, kepha akusentiwa manje. Intfo lebeyibalulekile ngesetsembiso kwakukukhokha emalobolo (bogadi) lasuka kumndeni wemkhwenyana kuya kubomakoti. Umshado wawutsatfwa ngeliciniso ngemuva kwekuphuma kwemalobolo. Loku kusho kubhadalwa kwentalo yamake (hhayi kutsengwa kwamake) kulelicembu lakubomyeni wakhe. Ngulapho ke bantfwana labatalako bangaba yincenye yelicembu letihlobo takubo myeni. Uma umfati angakhoni kutala umntfwana, licembu lakhe kumele limuletsele munye wabodzadze wakhe noma bafake lomunye wabodzadzewakhe, noma babuyisele emalobolo emuva.
Lamalobolo afaka kakhulu tinkhomo, noma lamanye emaTswana (Ngwaketse na Kwena) kufaka timvu. Namuhla, kunotsa kwamakoti kuyabhadalwa, kuhlanganiswa imali netinkhomo imali levunywe licembu. Inombolo yemfuyo beyingakavulelwa tingcongco temalobolo kepha sincumo sasentiwa bantfu bakubomkhwenyana; umndeni wakubomakoti wawungasho lutfo kuloku ngaphandle kwekutsi bangavumi umababona kutsi lelicembu lakubomkhwenyana lingakhona kukhokha lokuningi. Kubhadala kwakwenteka kanye ngesikhatsi lomakoti aye kuyohlala nemyeni wakhe. Letilwane (tihlale tiyinombolo lelinganako) tatihlanganiswa ngubabe wemkhwenyana lobekacela bomnakabo kutsi bafakele noma bangete.
Bekagadza inkunzi yinye lechamuka kumalume wamakoti, njengoba tinkhomo letatfolwa ta dzadze wakhe (make wamakoti) tatisetjentisiwe kutfola umfati wakhe. Letinkhomo tatfunyelwa ekhaya lalobabe wamakoti, lapho babanjwa khona sikhashana ngubabe wakhe. Ngemuva kwekungeta, lobabe wamakoti bekabese uyatihlukanisa emkhatsini wakhe kanye netihlobo letidvute takumake wamakoti, bonkhe labo bebacelwe kutsi banikele kumalobo emnakabomakoti. Malume loshadisako wamakoti kanye nemnakabomakoti lomdzala bebanesicelo labasifunako ngetinkhomo letitfoliwe temalobolo.
Sitsembu
Uma indvodza beyinebafati labangetulu kwamunye, ngamunye umfati bekabekwa indlu yekuphumulela yetjani—tindlu, emasimu, tinkhomo, kanye netintfo tekusebenta endlini letisetjentiswa nguye nebantfwabakhe. Nomakunjalo, make lobekatfunyelwa kuyomelela umfati loshone anganabantfwana, noma kuyotalela umfati longakhoni kutala bantfwana, bekaya kulendlu yetjani yalomfati lakamungenela esikhundleni sakhe.
Ekufeni kwemfati lomdzala tintfo tasendlini yakhe yetjani betitfolwa bantfwana bakhe, Bafati besitsembu bebabekwa ngendlela yekungashadi (akashadi), liciniso lelashiya lokuhlela kuvulekile ngekungavumelani, kahlekahle ngemuva kwekushona kwendvodza. Setsembiso semfati wekucala sasifanele sibengiso lesidzala, bese indvodzana yakhe yekucala itsatsa sigaba sebundlalifa kanye nendzawo yababe wakhe.
Yebo umsindvo wekuhlelwa uvame kulandzela kufa kwendvodza yemandla nemadvodzana akhe ekucala nebafati babo bebalungela lilungelo lekuba ngulabancane belifa. Ngesikhatsi hulumende welibandlululo unika emmandla etikhulwini, labanye labafundza bantfu batitfpa babambeke kulomsindvo, ngisho nasendzaweni yemacala, njengoba emadvodza abesebentela lilungelo lekuphumelelisa buholi bemacembu lamancane ebantfu abo babe wabo nekubita bantfu labafundza bantfu kutsi bahlole ticelo tabo tekuba ngamadvodzana ekucala ebafati babo labadzala.
Translated by Phindile Malotana


text:
Soapfish
Imfishi yensipho
Ligama
Soapfish (Imfishi yensipho) [Grammistidae]
Linani
Ingangemashumi lamane emasentimitha, silinganiso silishumi nesihlanu ngemasentimitha.
Kutiveta
Umtimba wato ucinile futsi ucindzetelekile. Umlomo wato mukhulu uchubekela emhlatsini wangaphansi. Imisila ivama kubayindingilizi. Netimphiko letingaphambili tiyindingilizi nato. Libala lihlukana kusuka kuluhlata losasibhakabhaka lelikhanyako lelinamtfubi longemalayini loya kumnyama namhlophe noma isiliva kanye naluhlata losasibhakabhaka.
Satiso setintfo
Umndeni lomncane we Grammistidae ufaka tinhlobo letisikhombisa kanye nemacembu etilwane letimashumi lamabili nesiphohlongo. Ngumndeni wemacembu. Umatikhatsatekile/tikwatile tikhokha lokusaphoyizini emtimbeni lokwakha lokusansipho ngetulu kuye emantini. Tibhaca ngephansi kwalokulengako. Incumbi yetilwane titingela ngesikhatsi sakusihlwa/ebusuku. Tiphindze tibonwe titingela timfishi letinkhulu. Tisakateke kakhulu emantini lavulekile emifula/elwandle.
Kudla kwato
Tidla timfishi letincane kanye netilwane letitfolwa ngetulu kwemanti.
Kusakateka
Tivela ngetinhlobo tonkhe tekushisa/tekubandza nasetindzaweni letinelwandle letishisako mhlabawonkhe.
Tilwane letatiwako
Goldribbon soapfish (Imfishiyensipho yeribhoni yegolide) - Aulacocephalus temminckii
Sixstripe soapfish (lilayinilesitfupha lemfishiyensipho) - Grammistes sexlineatus
Snowflake soapfish (imfishiyensipho yafulaha) - Pogonoperca punctate


text:
CompetitionActions
- ${title}
Competition
Grand-Pa
Grand-Pa
Utsemba umphakatsi wakini kucinisekisa kutsi konkhe kutawulunga, njengobe wetsemba i Grand-Pa headache powders kukusita kulobobuhlungu lobumatima nalobunconywana lobubangelwa kunkenketsa kwenhloko, buhlungu belitinyo, kungenwa makhata kanye nemkhuhlane. Liviki lonkhe kuLigwala Gwala FM, sikunika litfuba lekutiwinela R5000 onkhe malanga, ngekusitekela kutsi ngabe umphakatsi wakini ubambisene njani ekucinisekiseni imphilo lencono yawonkhewonkhe. Kungenela sitekele indzaba yakho, SMSsa “Grandpa” nendzaba yakho ku 45839. iGrand-Pa, yetsenjwe kusukela eminyakeni lengetulu kwalelikhulu. Kunemigomo nemibandzela.
ADVERTISEMENT
CompetitionsActions
- ${title}


text:
Watalwa ngu Bonilizwe naMonikazi Thethiwe nga 21 October 1918, endzaweni yase Tsomo eTsankei, Nontsikelelo wesibili ebantfwaneni labasihlanu. Make wakhe bekahlala agula ngemuva kwekusindza emkhuhlaneni waseSpain loku bekwenta Nontsikelelo atitfole ahlale anakekela bantfwana bakubo labancane.
Nakana 11 babe wakhe washona, watsi nakana 15 kwaphindze kwashona make wakhe, loko kwashiya yena kutsi assale anakekele bantfwana bakubo labancane labatsatfu. Watfola leligama la Albertina nakacala kuya esikolweni eXolobe. Ngesikhatsi acedza sikolwa semabanga laphansi, bekasamdzala ngeminyaka lemibili kubotsanga yakhe, loku kwentiwa kutsi ucala sikolwa kamuva. Noma kunjalo bekenta kahle etintfweni tesintfu kanye netemidlalo, wakhetfwa kutsi abengumholi.
Lapho umnyaka wakhe waba inking khona ngulapho anganiketwa umfundzate weminyaka lemine noma ahambe phambili kwetemidlalo. Botsishela baAlbertina kwabakwatisa loku, bate babhalela liphepha ndzaba lesiXhosa kubonakalisa kungajabuli kwabo futsi bafisa kutsi Albertina aniketwe lomhlomelo.
Lena ndzaba yabonwa bafundisi baseRoma, lakhuluma neholi Bernard Huss wase Mariazell College. Simo sekuphila eveni besenta kungabi bantfu labanyenti labakhona kuya esikolweni. Bhuti wakhe lomdzala akayanga esikolweni. Abegadza tinkhomo, futsi afune kudla kwemndeni wonkhe.
Nakacedza sikolwa Albertina bekufanele ente sincumo kutsi utowentani emphilweni. Liphupho lakhe bekunguba ngutsishela, kepha simo besingavumi kutsi lokukwenteke. Nakasafundza eMariazell bekasatsatse sincumo sekuba yi’nun’ ahlale angashadi. Wabona kutsi kuba yi’nun’, kutoba yinkinga ngeke akhone kunakekela umndeni wakhe ngoba ema’nun’ akaholi.
Loku kwamenta watsatsa sincumo sekuba ngunesi. Ngalena mali bekayitfola ngekuba ngunesi, wakhona kusita kufundzisa bantfwana bakubo. Wacala kufundzela eJohannesburg General Hospital ngemunyaka wa1940, wase ucala kusebenta nga1946. Ngalesinye sikhatsi bekahamba ayohlola tiguli emakhaya atfwele tintfo takhe tekusebenta enhloko.
Asasebenta ngulapho khona Albertina wahlangana khona nendvodza yakhe Walter Sisulu. Njengemuntfu weANC, bantfu bekucala kufundzisa Mandela, Walter bekangene kakhulu kutepolitiki. Kungakudzala naAlbertina watitfola sekangenile kutepolitiki. Wadlala indzima lenkhulu kucedza libandlululo. Wagcina sekatiwa njengamake welive.
Albertina Sisulu washona mhlaka 2 June 2011, aneminyaka lengu 92. Bekasekhaya lakhe eLinden abukela mabona kudze nebatukulu bakhe. Belisito lekucala bagijimela lapho, kepha bangakhoni kumuvusa. Mengameli wangaleso sikhatsi Jacob Zuma wavakashela umndeni wakhe ayowudvudvuta.
Wamemetela kutsi live litokhipha imali yemgcwabo wakhe phindze nemaflegi elive atondizela phansi kusukela nga 4 June kute kube lilanga lancwatjwa ngalo. Albertina ushiya ngemuva bantfwana bakhe bo, Max, Mlungisi, Zwelakhe, Lindiwe naNonkululeko kanye nebatukulu labangu26.Translated by Thandokuhle Motha


text:
31
9:24
Solomoni wakha buhlobo naFaro, inkhosi yaseGibhithe, washada nendvodzakati yakhe. Wayitsatsa wayibeka eDolobheni laDavide, waze wacedza kwakha sigodlo sakhe, nelithempeli laSimakadze kanye netibondza letatitungelete iJerusalema. 2
Bantfu noko babesolomane basanikela ngemihlatjelo etindzaweni letiphakeme, ngobe lithempeli lalisolomane lingakapheli kwakhiwa, lakhelwe Libito laSimakadze. 3Solomoni walukhombisa lutsandvo lwakhe kuSimakadze ngekutsi ahambe ngetimiso teyise Davide, ngaphandle kwekutsi yena Solomoni abenikela ngemihlatjelo nangemphepho letfunciswa etindzaweni letiphakeme.
4
21:29
2 Khr. 1:3
Inkhosi yahamba yaya eGibeyoni yayawunikela ngemihlatjelo, ngobe leyo bekunguyona ndzawo lephakeme lemcoka. Solomoni-ke wanikela ngenkhulungwane yeminikelo yekushiswa kulelo lati. 5
Simakadze watibonakalisa kuSolomoni ebusuku ngesimo seliphupho, ngesikhatsi aseGibeyoni. Nkulunkulu wakhuluma kuye, watsi: “Cela nome ngabe yini lofuna kutsi ngikuphe yona.”
6
Solomoni waphendvula watsi: “Wentela inceku yakho, Davide babe wami, umusa lomkhulu, ngobe yena abetsembekile kuwe futsi alungile anenhlitiyo lecotfo. Wena uchubeke nawo lomusa wakho kuye, waze wamupha nendvodzana yakhe letawuhlala esihlalweni sakhe sebukhosi lamuhla nje.
7“Manje-ke, Simakadze Nkulunkulu wami, sewubeke inceku yakho kutsi ibe yinkhosi endzaweni yababe Davide. Kodvwa mine ngisengumfanyana nje, ngimncane, angati nekwati kutsi ngitawenta kanjani umsebenti wami. 8
1 Khos. 4:20
Inceku yakho ilapha nje emkhatsini wesive sakho losikhetsile, sive lesikhulu, sive lesingenawubalwa ngumuntfu ngebunyenti. 9Ngako-ke nika inceku yakho inhlitiyo lehlakaniphile nengcondvo lehlutekile lekwati kwehlukanisa lokuhle nalokubi, kuze yehlulele kahle lesive sakho. Ngobe ngubani nje longakhona kubusa lesive sakho lesikhulu kangaka?”
10Simakadze kwamjabulisa kutsi Solomoni acele loko. 11Ngako Nkulunkulu watsi kuye: “Njengobe ucele loku, ungakaticeleli imphilo lendze nome bunjinga, ungakaceli nekubhujiswa kwetitsa takho, kodvwa ucele inhlitiyo lehlakaniphile nengcondo lehlutekile, uze uhole ngekulunga, 12
10:23
Shu. 1:16
ngitakunika loko lokucelile. Ngitakunika inhlitiyo lehlakaniphile nengcondvo lehlutekile kanye nelwati loluphelele, kangangekutsi akusayikuphindze kube khona lonjengawe, futsi akazange asabekhona kucala kunawe. 13
Ngetulu kwaloko ngitakupha naloku longakakuceli, yebo, bunjinga, nekuhlonishwa, neludvumo, kuze kutsi ngetikhatsi takho kubete nayinye inkhosi emhlabeni lefanana nawe. 14
Nawutawuhamba etindleleni tami, uhloniphe netimiso tami nemiyalo yami njengeyihlo Davide, ngiyakukunika nemphilo lendze.” 15Solomoni wase uyaphaphama. Wabona kutsi abebhudza.
Wancandzeka wabuyela eJerusalema, wafike wema embikwelibhokisi lesivumelwane saSimakadze wenta imihlatjelo yekushiswa neyekuthula.“yekuthula” nome “yebudlelwane” Emvakwaloko wase wenta lidzili labo bonkhe bantfu basesigodlweni sakhe.
16Tingwadla letimbili teta enkhosini, tefike tema embikwayo. 17Lenye yeta yatsi: “Nkhosi yami, lomfati lona sihlala naye endlini yinye. Bengibeleke umntfwana, naye akhona, sihlala naye. 18Kuphele emalanga lamatsatfu lowami ngimbelekile, naye wase uyabeleka. Besisobabili lapha endlini, kute lomunye labekhona, bekungitsi sobabili kuphela.
19“Kutsite ebusuku lendvodzana yalomfati yafa, ngobe usuke walala etikwayo. 20Ubese-ke uyavuka ekhatsi nebusuku watsatsa leyami indvodzana lapha eceleni kwami ngesikhatsi mine, ncekukati yakho, ngisatumekile, wambeka esifubeni sakhe, watsatsa lowakhe lofile wambeka esifubeni sami. 21Ngitsite ngiyavuka ekuseni ngifuna kumunyisa umntfwanami, ngakhandza afile! Kodvwa ngitsite ngiyambukisisa nase kusile sekukhanya, ngabona kutsi akusiye lowami lengimbelekile.”
22Lona lomunye umfati watsi: “Cha! Lena lephilako yindvodzana yami; lena lefile yakho.”
Kodvwa lomfati wekucala wacinisa watsi: “Cha! Lena lefile yakho; lena lephilako yami.” Ngako baphindzilitana kanjalo-ke embikwenkhosi.
23Inkhosi yatsi: “Lona utsi: ‘Indvodzana yami ngulena lephilako; yakho lena lefile,’ kanjalo nalona lomunye naye utsi: ‘Cha! indvodzana yakho ifile, lena lephilako yami.’ ”
24Ngako-ke inkhosi yatsi: “Letsani inkemba.” Nembala baletsa inkemba enkhosini. 25Yase ikhipha umyalo yatsi: “Cheketani lomntfwana lophilako ekhatsi, ninike lona lomunye lucetu lwanganhlanye, nalona lomunye nimnike lucetu lwanganhlanye.”
26
Lomfati longumnikati walomntfwana wafikelwa ngimihelo ngenca yalomntfwanakhe, wakhuluma enkhosini watsi: “Ngiyacela, nkhosi yami, mane sale umnika yena lomntfwana lophilako! Ungambulali!”
Kodvwa lona lomunye watsi: “Akubete lomtsatsako kitsi sobabili. Mhlahleleni ekhatsi!”
27Ngako inkhosi yase ikhipha sigwebo sayo, yatsi: “Tsatsani lomntfwana lophilako nimnike lomfati wekucala, ningambulali, ngobe nguye unina walomfanyana.”
28Sonkhe sive sema-Israyeli satsi nasiva lesigwebo lesikhishwe yinkhosi, sacalela phansi kuyihlonipha inkhosi, ngobe sabona kahle kutsi inekuhlakanipha kwaNkulunkulu kwekuhola nekwehlulela ngekulunga.


text:
191Ngelilanga lekucala lenyanga yesitsatfu seloku sive sema-Israyeli saphuma eGibhithe, sefika ehlane laseSinayi. 2
Satsi kube sisuke eRefidimu, sahamba saze sefika ehlane laseSinayi; ngulapho sefika semisa khona, sabukana nentsaba. 3Mosi wakhuphuka waya kuNkulunkulu.
Simakadze asetulu entsabeni wambita watsi: “Ubokhuluma esiveni saJakobe, ema-Israyeli, utsi: 4
32:11
‘Nakubona kambe loko lengakwenta kumaGibhithe, nekutsi nganetfwala njani ngemaphiko elusweti nganiletsa kimi.
5
Hla. 24:1
50:12
1 Khor. 10:26
Thit. 2:14
“ ‘Ngako-ke naniyawulilalela livi lami nigcine nesivumelwane sami, niyawuba ligugu lami emkhatsini wato tonkhe tive; ngobe wonkhe umhlaba wami. 6
Dut. 7:6
1 Phet. 2:9
Niyawuba ngumbuso webaphristi, nibe sive lesingcwele.’ Ngulawo-ke emavi lotawufike uwakhulume esiveni saka-Israyeli.” 7Ngako Mosi wehla wafike wabita bonkhe baholi besive, onkhe lamavi nalemiyalo labeyitfole kuSimakadze wakwetfula kubo. 8
Dut. 5:27
Sonkhe sive saphendvula ngalivi linye, satsi: “Konkhe lokushiwo nguSimakadze siyawukwenta.” Mosi wahamba wayawubikela Simakadze.
9Simakadze wakhuluma kuMosi, watsi: “Ngitakwehla ngibesefini lelimnyama, khona bantfu batewungiva nangikhuluma nawe, bese bayakwetsemba njalo.”
Mosi wase ukutjela Simakadze konkhe lokwakukhulunywe bantfu. 10Simakadze wakhuluma kuMosi, watsi: “Buyela kubantfu ubatjele kutsi batihlambulule lamuhla nakusasa, bageze tingubo tabo; 11ngemhlomunye babe sebalungele, ngobe ngalelo langa ngitakwehlela entsabeni iSinayi bonkhe bantfu babuka. 12Kufanele ujube umnyele lotungeleta intsaba iSinayi, bantfu ubatjele utsi: ‘Caphelani ningenyuki kuya entsabeni, ningawutsintsi ngisho nemnyele wayo; lowo loyawutsintsa lentsaba uyawubulawa. 13
Heb. 12:20
Lowo muntfu kufanele angatsintfwa ngesandla, kodvwa agcotjwe ngematje nome adutjulwe ngebutjoki. Loko niyawukwenta nome ngabe silwane nome ngumuntfu, nimbulale afe.’ Nakukhala licilongo likhala sikhatsi lesidze, bonkhe bantfu kufanele benyuke bete la entsabeni.”
14Mosi wehla entsabeni waya kubantfu, wafike wabahlambulula, base bageza tingubo tabo. 15Mosi wakhuluma kubantfu watsi: “Tilungiseleleni lilanga langemhlomunye, ningalali nalomsikati.”
16
Ekuseni ngelilanga lesitsatfu kwaba nekudvuma nemibane, lifu lelimnyama labonakala etikwentsaba, kwase kuvakala licilongo lelakhala kakhulukati. Bonkhe bantfu lapha enkambu betfuka batfutfumela ngenca yekwesaba. 17Mosi wabahola bantfu waphumela nabo ngaphandle kwenkambu kuyawuhlangabeta Nkulunkulu; bafike bema ngaphansi kwalentsaba. 18
Heb. 12:18
Yonkhe leNtsaba iSinayi yasibekelwa lifu, ngobe Simakadze abesehlele etikwayo ngemlilo. Intfutfu yenyuka njengentfutfu yembutfuma yemlilo; yonkhe intsaba yatamatama.Linyenti letincwadzi tekucala tesiHebheru titsi “bonkhe bantfu batfutfumela” 19Kukhala kwelicilongo kwaya ngekuya kwandza. Mosi wakhuluma, Nkulunkulu wamphendvula ngelivi.Lamanye emahumusho atsi “wamphendvula ngekudvuma” 20Simakadze wehlela esicongweni seNtsaba iSinayi, wabita Mosi kutsi akenyuke ete kuye; nembala Mosi wenyuka. 21
Simakadze wakhuluma kuMosi watsi: “Yewuka uyekwecwayisa labantfu kutsi bangawengci umnyele kutewubuka mine Simakadze; ngobe nabangenta njalo, linyenti labo litakufa. 22Ngisho nebaphristi labatakuta basondzele la kimi kufanele batihlambulule kucala, ngaphandle kwaloko ngitawubajezisa.”
23Mosi wakhuluma kuSimakadze, watsi: “Bantfu bangeke bakhone kwenyuka bete lapha eNtsabeni iSinayi, ngobe wena usiyalile watsi: ‘Jubani umnyele utungelete lentsaba; niyingcwelise.’ ”
24Simakadze wakhuluma kuMosi watsi: “Yewuka ulandze Aroni, ukhuphuke naye ete la; kodvwa ucaphele baphristi nebantfu bangawengci lomnyele kuta kimi, mine Simakadze, ngobe nabawengca, ngitabajezisa.” 25Ngako Mosi wehla waya kubantfu, wafike wabatjela konkhe labekutjelwe nguSimakadze.


text:
Bunkondlo
Bunkondlo (ngesíNgísi: poetry). Lobu buciko bekuhlanganisa emagama kute loko lokushoko kuvakale ngendlela lemnandzi ibe ifundzisa. Bunkondlo behluke kuleminye imibhalo ngekutsi bona buhamba ngephethini, bunesigci losivako.
Tinkondlo temdzabu[hlela | edit source]
Leti tinkondlo tebuciko bemaswati, umsuka nemlandvo wato usesiveni semaswati.
Tibongo[hlela | edit source]
Tinanatelo[hlela | edit source]
vakashela Tinanatelo tichazwa ngalokujulile
Tinanatelo tifana netibongo kepha tinanatelo tiba temndeni wonkhe, kutsatfwa mhlawumbe tibongo takhokho lomkhulu, kuphindze kufakwe ekhatsi netihlabani takuleso sibongo.
Tinanatelo tichaza ngemsuka waleso sibongo, kutsi basukaphi, kubani, njani, nini futsi nebuchawe babo.
Sibonelo: nawunanatela bakaDlamini utsi: "nine lenacedza lubombo ngekuhlehletela".
Loku kufakatela inkhulumo letsi bachamuka enyakatfo bahlala dvute nemaThonga ngenca yekucabana bakhwela lubombo solo bahlehla badzimate befika eSwatini.
Emahubo / Umgubho[hlela | edit source]
Umgubho yinkhondlo lehlatjelwako, yinkhondlo letsintsa sive sonkhe.


text:
Bukhristu
Jesu KhristuEdit
BuKhristu lukholo lolulandzela timfundziso taJesu Khristu letitfolalakala ethestamenteni lelisha ebhayibhelini. Balandzeli balolukholo bakholwa kutsi Jesu Khristu yindvodzana yaSimakadze leyatalwa yaba yinye, nekutsi munye Nkulunkulu lowadala lizulu nemhlaba. Bakholwa kutsi Jesu Khristu nguye lokawapholofithwa ngaye kutsi utawufika atekusindzisa bantfu ababuyisele kuNkulunkulu.
Libhayibheli lisitekela kutsi Jesu watalwa nguMariya intfombi. Ngesikhatsi sekubalwa kwebantfu eveni lonkhe lebelibuswa ngemaRoma. Utsite naneminyaka lelishumi nakubili wamangata labanyenti eThempelini nakakhuluma ngenshisekelo lenkhulu ngemibhalo yemaJuta. Utsite nasakhulile wacala kushumayela nekwenta timangaliso elapha tichwala nalabagulako. Ekugcineni wabetselewa esiphambanweni, wafa wembela, kepha emva kwemalanga lamatsatfu wavuka wabonwa bafundzi bakhe wafundzisa tinsuku letingemashumi lamane wase unyuselwa ezulwini.
Butsatfu lobungcweleEdit
Butsatfu lobungcwele yinkholelo yemaKhristu ekutsini Nkulunkulu mtsatfu kepha abe amunye; lobutsatfu Nguyise, indvodzana lenguJesu kanye nemoya loyingcwele.
LibhayibheliEdit
- Umbhalo lobaluleke kakhulu kumaKhristu libhayibheli lokuyincwadzi mlandvo ngesive semaHebheru. Libhayibheli lehlukaniswe kabili: lithestamente lelidzala kanye nalelisha.


text:
Mswati III
Mswati III yiNgwenyama yeMbuso wakaNgwane (25 Mabasa 1986). Ingwenyama Mswati yatalwa yatiwa ngekutsi ngumntfwanenkhosi Makhosetive esibhedlela sase RFM kaManzini. Wakhulela emtini webukhosi Etjeni madvutane naseMasundvwini. Babe weNgwenyama bekuyiNkhosi Sobhuza II, kantsi make wakhe bekuyinkhosikati laTfwala. Imbube yemhlaba yacala imfundvo yayo esikolweni saseMasunvwini, emuva kwaloko safundza emtini webukhosi kaLozitha. Mswati wabese uwela tilwandle wayowufundza eNgilandi esikolweni sase Sherborne e Dorset eningizimu yelive. Watsi nakabuya nga 1986 wabutsatsa bukhosi watiwa ngekutsi nguMswati wesitsatfu.
kukhula[hlela | edit source]
Makhosetive watalwa yiNkhosikati laTfwala nenkhosi Sobhuza II mhla tilishumi nemfica enyangeni yaMabasa ngemnyaka wa-1968. Makhosetive wakhulela eTjeni lobekungumuti wenkhosi sobhuza II wase ungena esikolweni sasemaSundvwini kwatsi ngemuva kwaloko, wafundza esikolweni sasebukhosini kaLozitha. Kutsite nakufika sikhatsi sekutsi angene esikolweni semabanga lasetulu, Makhosetive wawela tilwandle wayofundza eNgilandi esikolweni saseSherborne edolobheni laseDorset.
Bukhosi[hlela | edit source]
Ngemnyaka wa-1982 ingwenyama Sobhuza II yakhotsama, Makhosetive wakhetfwa ke kutsi abe yindlalifa yeyise nga-1983. Ngaleso sikhatsi abeneminyaka lelishumi nakune. Nga-1983 wabese uyatfulwa esiveni Ngenyanga yeNyoni. Mhla tingemashumi lamabili nesihlanu kumabasa nga-1986 Makhosetive wabekwa waba yiNgwenyama yemaSwati wabe asanikwa libito laMswati wesitsatfu.
Emakhosikati[hlela | edit source]
Alishumi nesitsatfu:
- Inkhosikati LaMatsebula.
- Inkhosikati LaMotsa.
- Inkhosikati LaMbikiza (1986): Sibonelo Mngomezulu (16 íNhlaba 1969).
- Inkhosikati LaNgangaza: Carol Dlamini.
- Inkhosikati LaHwala: Putsoana Hwala (1974).
- Inkhosikati LaMagwaza: Delisa Magwaza (1974).
- Inkhosikati LaMasango (íNgci 2000): Senteni Masango (1981).
- Inkhosikati LaGija (íNkhwekhwéti 2002): Angel Dlamini.
- Inkhosikati LaMagongo (íNhlaba 2002): Nontsetselo Magongo.
- Inkhosikati LaMahlangu (Lídvúba 2002): Zena Soraya Mahlangu (1984).
- Inkhosikati LaNtentesa (26 íNkhwekhwéti 2005): Noliqhwa Ayanda Ntentesa (1981).
- Inkhosikati LaDube (11 íNhlaba 2005): Nothando Dube.
- Inkhosikati LaNkambule (14 Mábasa 2007): Phindile Nkambule.
- Inkhosikati LaFogiyane (30 Kholwane 2007): Sindiswa Dlamini
- Inkhosikati LaMashwama (2019) : Siphelele Mashwama
Bantfwanabenkhosi[hlela | edit source]
Bangemashumi lamabili nelisontfo bantfwana.
Emakhosatana:
- HRH Inkhosatana Sikhanyiso Dlamini (Mrs. Phiri)
- HRH Inkhosatana Temaswati Dlamini
- HRH Inkhosatana Tiyandza Dlamini (Mrs. Leite)
- HRH Inkhosatana Tebukhosi Dlamini
- HRH Inkhosatana Temtsimba Dlamini (Mrs. Schofield)
- HRH Inkhosatana Sibahle Dlamini
- HRH Inkhosatana Sakhizwe Dlamini
- HRH Inkhosatana Sentweleyinkhosi Dlamini
- HRH Inkhosatana Sibusisezweni Dlamini
- HRH Inkhosatana Nkhosiyenzile Dlamini
- HRH Inkhosatana Makhosothando Dlamini
- HRH Inkhosatana Sihlalosemusa Dlamini
- HRH Inkhosatana Mahlemalangeni Dlamini
- HRH Inkhosatana Mazwezulu Dlamini
- HRH Inkhosatana Nikudumo Dlamini
- HRH Inkhosatana Mpilwenhle Dlamini
- HRH Inkhosatana Sabusiswa Dlamini
- HRH Inkhosatana Ntsandvweni Dlamini
- HRH Inkhosatana Nolikhwa Dlamini
- HRH Inkhosatana Mpandzese Dlamini
- HRH Inkhosatana Lomchele Dlamini
Emakhosana:
- HRH Inkhosana Sicalo Dlamini
- HRH Inkhosana Maveletiveni Dlamini
- HRH Inkhosana Majahanonke Dlamini
- HRH Inkhosana Buhlebenkhosi Dlamini
- HRH Inkhosana Lusuku Dlamini
- HRH Inkhosana Sinawonkhe Dlamini
- HRH Inkhosana Lindani Dlamini
- Phumelele Sangweni (Umntfwana Ka HRH Inkhosatane Pindiwe Dlamini yaseNhlangwini )
- HRH Inkhosana Bandzile Dlamini
- HRH Inkhosana Mchwaso Dlamini
- HRH Inkhosana Saziwangaye Dlamini
- HRH Inkhosana Betive Dlamini
- HRH Inkhosana Mehluli Dlamini
- HRH Inkhosana Mkhandlo Dlamini
Tinsolo[hlela | edit source]
Mswati uletse tingucuko kupolitiki nasembusweni weSwatini kodvwa tingcapheli netinhlangano letifana ne People's United Democratic Movement (PUDEMO)[1] tikholewa kutsi letingucuko tekucinisa bukhosi bakhe kutsi abukeke kahle esiveni semaswati.[2] Kuya kwakhe emcimbini wendlovukati yemangisi lebeyatiwa ngekutsi i Diamond Jubilee yenta labanyenti bambuka ngeliso lelimbi impela ngenca yesimo sekuhlukunyetwa kwemalungelo ebantfu esiveni sakhe.[3]
Ingcebo yakhe[hlela | edit source]
betindzaba bamsola kakhulu Mswati ngendlela anjinge ngayo nangendlela asebentisa ngayo timali tembuso.[4] Loku kulandzela kutsi atsenge timoto teluhlobo leluphambili impela letibita ngetulu kwa $500,000 loku kufaka phakatsi nalemoto leyatiwa ngekutsi i Maybach yaka DaimlerChrysler ledvume ngekugitjelwa tingamula kuphela , tonke timoto takhe teluhlobo loluphambili tibalelwa ku 62 , loku kwente kutsi akwente kube semtsetfweni kuboshwa kwebantfu labatsatsa titfombe tetimoto takhe.[5] Ngekuya ngebakwa Forbes emnyakeni wa 2009 Mswati bekabalewa kutsi enamali lengu $200 emadola aseMelika lokumenta kutsi abewelishumi nesihlanu eluhlwini lwetinkosi letinjinge impela imhlabeni.[6] [7] NgaBhimbidvwane 2004 liphephandzaba le Times of Swaziland labika kutsi Inkosi icele umbuso kutsi ukhiphe tigidzi letingu $15 wemadola aseMelika ekuhlobiseni tigodlo takhe letintsatfu lapho kuhlala khona letinye tetindlovukati takhe letilishumi nakunye.[8] Ndvunankulu weSwatini wabese wenta sitatimende kutsi lendzaba kuleliphepha ayakhi futsi ingemanga laluhlata , wabese uyangeta watsi lemali lecelwe silo yekwakha tindlu tetinsita tesive letisihlanu hhayi tigodlo tebukhosi katsi futsi nalemali lebalwa nguleliphephandzaba ingemanga. Kutse ngekuhamba kwesikhatsi ngaloyomnyaka takhiwa tindlu tetinsita sive letabita tigidzi letine.[9]
Emareferensi[hlela | edit source]
- ↑ [1]
- ↑ [2]
- ↑ Daily Telegraph 18 May 2012 http://www.telegraph.co.uk/news/uknews/queen-elizabeth-II/9274690/King-of-Bahrain-lunches-with-Queen-as-human-rights-storm-rages.html
- ↑ King Mswati is Bankrupting Swaziland: Mornachy not for Africa!, Ole Africa
- ↑ Now only Mswati owns a Maybach!, City Press, 25 January 2009
- ↑ http://www.therichest.com/celebnetworth/politician/royal/king-mswati-iii-net-worth/
- ↑ http://www.times.co.sz/news/92235-king-doesn%E2%80%99t-have-us-200-million.html
- ↑ http://allafrica.com/stories/201310142652.html
- ↑ Swazi king gets go ahead for wives' palaces; 25 July 2004; Independent Online


text:
301Watsi kube Rakheli abone kutsi akamtaleli Jakobe bantfwana, waba nesikhwele ngadzadzewabo. Watsi kuJakobe: “Ngiphe bantfwana, ngaphandle kwaloko ngitakufa!”
2Jakobe watfukutselela Rakheli, wadzimate watsi: “Kantsi mine nginguNkulunkulu yini, longuyena avale sitalo sakho?”
3
Rakheli waphendvula Jakobe watsi: “Nasi sisebenti sami lesinguBilha, ngena kuso, kuze atengitalela, khona nami ngitewuba nebantfwana ngaye.” 4Ngako wamnika Bilha, sisebenti sakhe, kutsi abe ngumkakhe. Jakobe wangena kuBilha, walala naye. 5Bilha wakhulelwa, watalela Jakobe indvodzana. 6Rakheli watsi: “Nkulunkulu ungehlulele, waliva nelivi lami, wangipha indvodzana.” Ngako-ke wayetsa libito layo watsi nguDani.“Dani” ngesiHebheru kuvakala kungatsi kutsi “hlulela ngekukhetsa” 7Waphindze Bilha, sisebenti saRakheli, wakhulelwa, watalela Jakobe indvodzana yesibili. 8Rakheli watsi: “Ngekubambana lokunemandla ngibambene nadzadzewetfu ngamehlula.” Wayetsa libito watsi nguNaftali.“Naftali” ngesiHebheru kuvakala kungatsi kutsi “kubambana kwami”
9Watsi kube abone Leya kutsi sewumile kutala, watsatsa Zilpha, sisebenti sakhe, wasinika Jakobe kutsi sibe ngumkakhe. 10Zilpha sisebenti saLeya, watalela Jakobe indvodzana. 11Leya watsi: “Yinhlanhla lenhle,” ngako wayetsa libito watsi nguGadi.“Gadi” ngesiHebheru kuvakala kungatsi kutsi “inhlanhla” 12Zilpha, sisebenti saLeya, saphindze selamisa ngendvodzana yesibili. 13Leya watsi: “Maye, ngiyajabula! Nyalo labasikati sebayawutsi ngibusisekile.” Ngako wayetsa libito watsi ngu-Asheri.“Asheri” ngesiHebheru kuvakala kungatsi kutsi “jabula”
14Ngesikhatsi kuvunwa kolo, Rubeni watsi uyahamba, watfola umutsi wentalo ensimini, wawumikisa kuLeya, unina. Ngako Rakheli watsi kuLeya: “Ngicela sewumane ungiphe lomunye walomutsi wentalo lotfolwe yindvodzana yakho.”
15Leya watsi kuRakheli: “Wena nanyalo awukeneliswa kutsi wena sewugovuke nendvodza yami? Nyalo sewufuna kutsatsa nalomutsi lengiwutfolelwe yindvodzana yami?”
Rakheli waphendvula Leya watsi: “Ungamane ulale nayo kulobusuku balamuhla, nawungamane nje ungiphe lomutsi wendvodzana yakho.”
16Entsambama nakabuya etsafeni Jakobe, wahlangabetwa nguLeya. Wafike watsi kuJakobe: “Ubota utewulala nami lamuhla, ngobe ngikucashe ngemutsi wentalo lotfolwe yindvodzana yami.” Ngako-ke wavele wayawulala naye kulobo busuku.
17Nkulunkulu wawuva umthandazo waLeya. Leya wakhulelwa, watalela Jakobe indvodzana yesihlanu. 18Leya watsi: “Nkulunkulu unginike umvuzo wami, ngobe indvodza yami ngayinika sisebenti sami.” Lendvodzana wayetsa libito watsi ngu-Isakhari.“Isakhari” ngesiHebheru kuvakala kungatsi kutsi “kucashwe umuntfu” nekutsi “kunemvuzo” 19Leya waphindze wakhulelwa futsi. Watalela Jakobe indvodzana yesitfupha. 20Leya watsi: “Nkulunkulu unginike sipho lesihle. Manje indvodza yami seyitawubambelela kimi, ngobe sengiyitalele emadvodzana lasitfupha.” Ngako wayetsa libito watsi nguZebuloni.“Zebuloni” ngesiHebheru kuvakala kungatsi kutsi “bambelela” 21Emvakwaloko Leya watalela Jakobe indvodzakati, wayetsa libito watsi nguDina.
22Nkulunkulu wakhumbula Rakheli, wawuva umthandazo wakhe, wasivula sitalo sakhe. 23Rakheli wakhulelwa, watala indvodzana, watsi: “Nkulunkulu sewulisusile lihlazo lami.” 24Wayetsa libito watsi nguJosefa,“Josefa” ngesiHebheru kuvakala kungatsi kutsi “shangatsi angangengeta” nekutsi “utsetse” atsi: “Shangatsi Simakadze angangengetela lenye indvodzana.”
25Watsi Rakheli asatele Josefa, Jakobe watsi kuLabani: “Ase ungikhulule, ngihambe ngibuyele ekhaya kitsi naseveni lakitsi. 26
Sale unginika bafati bami, nebantfwabami lengikusebentele ngabo ngitewuhamba, ngobe nawe uyawati umsebenti lengikwentele wona.”
27Labani watsi kuye: “Ase ngisho naku: Sengifundzile, futsi sengiyile ngeva kubemanga kutsi Simakadze ungibusise ngenca yakho. 28Shano liholo lakho, ngitakunika.”
29Jakobe watsi kuye: “Nawe matfupha uyati kutsi ngikusebentele kanjani, nekutsi timphahla takho tandze kanganani tiseluswa ngimi. 30Leto letimbalwa lewawunato ngisengakefiki setandze kakhulu. Simakadze ukubusise kuyo yonkhe indzawo lapho bengifika khona. Kodvwa-ke manje mine ngitayisebentela nini indlu yami?”
31Labani wambuta watsi: “Ufuna ngikuholele ngani?” Jakobe wamphendvula watsi: “Angiwufuni umholo. Ngitawuchubeka ngikwelusele lomhlambi wakho, nawungasemukela nasi sicelo sami: 32Ase ngiyibhidle ekhatsi lemihlambi yakho. Ngitawukhetsa kuyo tonkhe timvu letinemibala naletingemacabhacabha kanye nemazinyane lamnyama, ngikhetse tonkhe timbuti letinemibala naletinemacabhacabha; ngito-ke letitawuba ngumholo wami. 33Ngako kwetsembeka nekulunga kwami ngiko lokuyawungifakazela, nase uta ngemuso utewuhlola umholo wami. Nawukhandza imbuti lengenamabala nalengesiwo emacabhacabha nemvu lengemnyama kuleti takami kuyawukhanya kutsi ngitebile.”
34Labani waphendvula watsi: “Kulungile! Akube njengekusho kwakho.” 35Kodvwa ngalo lelo langa Labani watikhetsa tonkhe timphongo letinemibala naletimacabhacabha, tonkhe letinalokumhlophe nemazinyane lamnyama, watinika emadvodzana akhe kutsi ateluse, 36watsatsa luhambo lwemalanga lamatsatfu kusuka kuJakobe. Jakobe wachubeka wayelusa imihlambi yaLabani leyayisasele.
37Jakobe watsatsa imizaca leyayisemanti yetihlahla telibhabhabhulomu, ne-alimondi, nepleni, wayebula wayenta imishi, yasala yaba mhlophe. 38
Lemizaca wayibeka embikwaletimvu etinkelebheni, lapho tatinatsa khona, ngobe tatekhwelwa natiye kuyewunatsa. 39Tekhwelelwa etikwayo lemizaca, temitsa, tatala emazinyane lanemibala, nalangemacabhacabha, nalanemishi.
40Jakobe wakhetsa onkhe lamazinyane labetelwe; lemihlambi yeluphawu lwaLabani wayibhekisa ngakulamazinyane. Umhlambi wakhe wawakha ngalendlela wawehlukanisa nemihlambi yaLabani.NgesiHebheru lelivesi alikhanyi kahle
41Kwakutsi njalo nje letifuyo naseticinile setekhwelwa, Jakobe abeke lemizaca kuletinkelebha tekunatsa embikwalomhlambi entele kutsi titekwemitsela eceleni kwalemizaca. 42Kodvwa abengayibeki lemizaca embikwaletifuyo letatiwombile. Ngako-ke Labani wagcina asasalelwe nguletiwombile todvwa, kwatsi leticinile taba taJakobe. 43Jakobe wagcina asanjinge kakhulu, waba nemihlambi lemikhulu, netincekukati, netinceku, nemakamela, netimbongolo.


text:
41
2 Khr. 7:7
Solomoni inkhosi wase wakha lilati lelitfusi lelalingemamitha labengaba yimfica budze, nemamitha labengaba yimfica bubanti, nemamitha labengaba mane nesigamu kuphakama.
2
Huramu wakha libhavu ngelitfusi lelalincibilikisiwe, laba yindingilizi lengemamitha labengaba mane nesigamu bubanti, nemamitha labengaba mabili nesigamu kuphakama. Kwakuyintsambo lengemamitha labengaba li-13 nesigamu nalitungeletiswa. 3Ngephansi kwalomngcengcema walo belitungeletwe ngimifanekiso yetinkunzi, tilishumi ebangeni lelingaba sigamu selimitha. Letinkunzi tatentiwe tinhlu letimbili elucetwini lulunye lwalelibhavu lelitfusi. 4Lelibhavu lalisime etikwetinkunzi telitfusi letili-12: tintsatfu tato tibheke ngasenyakatfo, tintsatfu tibheke ngasenshonalanga, tintsatfu tibheke ngasemphumalanga, tintsatfu tibheke ngaseningizimu. Lelibhavu lalitinte etikwetibunu taletinkunzi, lingemuva lato lalibheke ekhatsi nendzawo. 5Lalingangemphama yesandla bucinsi balo, umngcengcema walo wawunjengewenkomishi, nanjengembali lechakazile. Lalingetfwala emalitha labengaba ti-60 000.
6
Wabe sewakha imigezelo lelishumi, wabeka lesihlanu ngaseningizimu nalesihlanu ngasenyakatfo. Kulemigezelo bekutawuyakatelwa khona tintfo teminikelo yekushiswa, kodvwa lelibhavu lona lalitabosetjentiswa baphristi, nabageza.
7
Wabe sewenta tintsi tesibane letilishumi tegolide, watenta njengobe abelayelwe, wase utifaka ethempelini, letisihlanu ngaseningizimu naletisihlanu ngasenyakatfo.
8Wase wakha ematafula lalishumi, wawafaka ethempelini, lasihlanu ngasenyakatfo nalasihlanu ngaseningizimu. Waphinidze wenta netitja tegolide tekunyenyeta letatilikhulu.
9
Wakha sibuya sebaphristi nesibuya sangephandle lesikhulu kanye netivalo taso, wase utembesa ngelitfusi. 10Wabeka libhavu ekoneni lelingaseningizimu nemphumalanga. 11
Wachubeka wakha nemabhodo, nemafosholo, netitja tekunyenyeta. Wawucedzela kanjalo-ke Huramu umsebenti labewusukele awentela inkhosi Solomoni ethempelini laNkulunkulu:
12Kwakutinsika letimbili;
netingcongwane letimbili letatisasitja letatisetihlokweni taletinsika,
netinhlu letimbili taletiviliya letatihlobise
letingcongwane letatisetihlokweni taletinsika;
13nalamahananandza labengema-400 aletinhlu letimbili tetiviliya,
tinhlu letimbili temahananandza tesiviliya sisinye,
tatihlobise letingcongwane letatisasitja letatisetihlokweni taletinsika,
14netincodlana nalemigezelo yato,
15nelibhavu, netinkunzi letatili-12 letatingaphansi kwalo;
16nemabhodo, nemafosholo,
netimfologo tenyama,
nato tonkhe tintfo letihambisana nako.
Tonkhe-ke letintfo letentiwa nguHuramu Abi, atakhela inkhosi entela lithempeli laSimakadze, watakha ngelitfusi lelicwebetelako. 17Inkhosi yentelwa tonkhe letintfo ngetimfolomu telibumba etsafeni laseJordane emkhatsini weSukhothi neSarethani.“Sarethani” ngesiHebheru kutsiwa “Seredatha” 18Setitonkhe-ke letintfo letentiwa yinkhosi Solomoni taba nesisindvo selitfusi lesasingenakukalwa.
19
Solomoni wabuye wenta tonkhe timphahla letatilapho ethempelini laNkulunkulu,
lekwakulilati legolide,
nematafula lapho kwakuhlala khona sinkhwa sebukhona,
20netintsi tetibane tegolide lecengekile,
netibane takhona letatitabovutsa njale nje
embikwendzawo lengcwelengcwele,
njengobe kwakumisiwe,
21netimbali letatakhiwe ngegolide,
netibane, netindlawu,
konkhe lokwakuyigolide lephelele,
22netijubantsambo tegolide lecengekile,
netitja tekunyenyeta, netingwembe,
netitja tekushisela imphepho,
netivalo tegolide telithempeli:
tivalo tangekhatsi tendzawo lengcwelengcwele
kanye netendlu lenkhulu.
51
1 Khr. 28:14
Kwatsi nase kuphele wonkhe umsebenti inkhosi Solomoni labewentele lithempeli laSimakadze, wase ungenisa ngekhatsi tonkhe tintfo letatinikelwe nguyise Davide. Bekuyisiliva negolide, nato tonkhe timphahla. Wakubeka konkhe endlini yengcebo ethempelini laNkulunkulu.
2
Solomoni wase umema tonkhe timphunga tema-Israyeli kanye nabo bonkhe baholi betive tema-Israyeli, netinhloko tetindlu tema-Israyeli kutsi tite eJerusalema, tilandze libhokisi lesivumelwane saSimakadze lisuke eSiyoni, Lidolobha laDavide. 3Onkhe emadvodza aka-Israyeli abutsanela ndzawonye enkhosini, ngesikhatsi semkhosi wenyanga yesikhombisa.
4Tatsi nase tiphelele tonkhe timphunga tema-Israyeli, emaLevi ase aphakamisa libhokisi lesivumelwane, 5betfwala lelibhokisi lesivumelwane kanye nelithende lekuhlangana kanye nato tonkhe tintfo letingcwele takhona. Baphristi labebangemaLevi bakwetfwala bahamba nako. 6Inkhosi Solomoni ikanye naso sonkhe sive sema-Israyeli lesasiyisingatsile babesembikwelibhokisi lesivumelwane benta umhlatjelo wetimvu letinyenti newetinkhomo letinyenti, kangangekutsi tatingeke tikhoneke kubalwa nekubhalwa phansi.
7Ngako-ke baphristi balingenisa libhokisi lesivumelwane saSimakadze balibeka endzaweni yalo lengekhatsi kakhulu ethempelini, indzawo lengcwelengcwele, bafike balibeka phansi kwemaphiko alamakherubhi. 8Emakherubhi abelulele timphiko tawo etikwalendzawo yelibhokisi lesivumelwane alisitsa kanye netimboko talo tekuletfwala. 9Letimboko tatitindze kangangekutsi tihloko tato tatize tilungute ngephandle tibonakale kulendzawo lengcwele lesembikwendzawo lengcwelengcwele ngekhatsi, kodvwa hhayi ngephandle kwendzawo lengcwele. Nalamuhla loku tisekhona khona lapho. 10Kute lokwakukhona ngekhatsi kwalelibhokisi lesivumelwane ngaphandle kwetibhelekeca letimbili letatifakwe nguMosi kulo ngesikhatsi baseseHorebe, lapho Simakadze enta khona sivumelwane nesive sema-Israyeli emvakwekuphuma kwawo eGibhithe.
11Baphristi-ke base bayaphuma endzaweni lengcwele. Bonkhe baphristi labebalapho babetingcwelisile ngalokufananako nome nje babeticheme letehlukene. 12
Onkhe emaLevi labebahlabeli: bo-Asafa, naHemani, naJeduthuni, nemadvodzana abo, kanye netihlobo tabo, bema ngasemphumalanga kwelilati. Babegcoke tingubo telineni lecolisakele bashaya emasimbali, nemahabhu, nemalire. Babehamba nebaphristi labali-120 lababeshaya emacilongo. 13
Ezra 3:10
Hla. 136:1
Labashayi bemacilongo nalabahlabeli bahlangana bahlabela kanyekanye, kwaze kwaba shangatsi liphimbo linye, banika Simakadze ludvumo netibongo. Baphakamisa emaphimbo abo babonga Simakadze bashaya emacilongo, nemasimbali naletinye nje tingubhu, bahlabela batsi:
“Dvumisani Simakadze, ngobe ulungile,
nelutsandvo lwakhe lume kuze kube phakadze.”
Lithempeli laSimakadze lase ligcwaliswa lifu, 14
2 Khr. 7:1
baphristi abazange basakwati kuchubeka nekwenta inkonzo yabo ngenca yalelo lifu, ngobe inkhatimulo yaSimakadze yagcwalisa lithempeli laNkulunkulu.
61
Solomoni wabe sewuyakhuluma, watsi: “Simakadze, wena ushito watsi uyawuhlala efini lelimnyama; 2ngempela sengikwakhele lithempeli lelihle kakhulu, indzawo yakho lapho kutabohlala wena khona phakadze naphakadze.” 3Kwatsi ngesikhatsi sonkhe sive siseme khona lapho, inkhosi yagucukela kuso yasibusisa.
4Yatsi: “Ludvumo alube kuSimakadze Nkulunkulu wesive sema-Israyeli, yena lekwatsi ngesandla sakhe wagcwalisa leso setsembiso sakhe lasenta ngemlomo wakhe kubabe wami Davide. Ngobe watsi: 5
‘Kusukela ngelilanga lengakhipha ngalo sive sami ema-Israyeli eveni laseGibhithe, angizange sengikhetse lidolobha kunome ngusiphi setive tema-Israyeli kutsi ngakhelwe lithempeli, lapho kutabohlala khona Libito lami, futsi angikakhetsi muntfu kutsi abe ngumholi wesive sami ema-Israyeli. 6Kodvwa nyalo sengikhetse iJerusalema kutsi Libito lami libe lapho, ngakhetsa naDavide kutsi abuse sive sami, ema-Israyeli.’
7
“Babe wami Davide abenaso leso sifiso enhlitiyweni yakhe, kutsi akhe lithempeli, alakhele Libito laSimakadze, Nkulunkulu wesive sema-Israyeli. 8Kodvwa Simakadze watsi kubabe wami Davide: ‘Ngobe bekusifiso senhlitiyo yakho kutsi wakhele Libito lami lithempeli, wente kahle kakhulu kutsi ube naleso sifiso enhlitiyweni yakho. 9
Noko-ke wena awusiye lotangakhela lithempeli, kodvwa yindvodzana yakho, lowo loyinyama yakho naloyingati yakho cobo, nguye-ke lotakwakha lithempeli, alakhele Libito lami.’
10“Simakadze usigcwalisile setsembiso sakhe lasenta: Mine ngilandzele babe wami Davide, manje sengihleti esihlalweni sakhe sebukhosi saka-Israyeli, njengobe vele Simakadze abetsembisile, futsi sengilakhile nalelithempeli, ngalakhela Libito laSimakadze, Nkulunkulu wema-Israyeli. 11Sengilibeke khona nelibhokisi lesivumelwane saSimakadze, lapho kunesivumelwane saSimakadze lasenta nesive sakhe ema-Israyeli.”
12Solomoni wase uma embikwelilati laSimakadze, embikwaso sonkhe sive sema-Israyeli, waphakamisa tandla takhe. 13Manje-ke abesakhe idayasi“idayasi” Yindzawo leyakhiwe lephakeme lapha kuma khona inkhosi nayikhuluma nesive yelitfusi leyayingemamitha labengaba mabili nesigamu budze, nemamitha labengaba mabili nesigamu bubanti, nekuphakama lekwakungaba limitha linye nesigamu, wase uyibeka ekhatsi nendzawo kulesibuya lesasingephandle. Wakhuphuka wema kulendzawo lephakeme, wase uguca phansi embikwaso sonkhe sive sema-Israyeli waphakamisa tandla takhe watibhekisa ngasezulwini. 14
Dut. 4:39
7:9
Watsi:
“Awu! Simakadze, Nkulunkulu wema-Israyeli! Kute Nkulunkulu lonjengawe ezulwini nasemhlabeni, wena logcina sivumelwane sakho selutsandvo netinceku takho letichubeka njalo ngenhlitiyo yato yonkhe endleleni yakho. 15
Usigcinile setsembiso sakho encekwini yakho Davide, longubabe wami, ngemlomo wakho wetsembisa, ngesandla sakho wagcwalisa setsembiso sakho, njengobe sekunje lamuhla.
16
1 Khos. 2:4
Hla. 132:11
“Manje-ke, Simakadze, Nkulunkulu wema-Israyeli, gcina setsembiso sakho lowasenta encekwini yakho Davide, babe wami, ngesikhatsi utsi: ‘Ungeke umeswele umuntfu loyawuhlala embikwami esihlalweni sebukhosi saka-Israyeli, kuphela nje nangabe emadvodzana akho akucaphelisisa konkhe lakwentako, ngekuhamba kwawo njengekwemitsetfo yami, njengobe wena wentile.’ 17Manje-ke, Simakadze, Nkulunkulu wema-Israyeli, gcwalisa livi lakho lowalikhuluma encekwini yakho Davide, libe liciniso.
18
Jobe 11:7
Isa. 66:1
Imis. 7:48
17:24
“Kodvwa vele, Nkulunkulu angahlala yini emhlabeni kanye nebantfu? Emazulu, ngisho nemazulu laphakeme kunawo onkhe, ngeke wenele kuwo. Kangakanani-ke lelithempeli lengikwakhele lona! 19Noko, mane uwunake umthandazo wenceku yakho, nekuncusa kwayo ngemusa. Awu! Simakadze, Nkulunkulu wami, vani kukhala kwami nemkhuleko lowentiwa yinceku yakho lapha ebukhoneni bakho.
20
“Kwangatsi emehlo akho angavulekela kulelithempeli emini nasebusuku, lendzawo lowakhuluma ngayo watsi uyawubeka Libito lakho kuyo. Shangatsi ungamane uwuve umkhuleko wenceku yakho lewuthandaza ibheke kulendzawo. 21Vani kuncusa kwenceku yakho kanye nekwesive sakho, ema-Israyeli, nasithandaza sibheke kulendzawo. Vani usetulu ezulwini, indzawo yakho yekuhlala, ubotsi ungeva, bese uyatsetselela.
22“Nangabe umuntfu ona makhelwane wakhe, bese kufuneka nekutsi ente sifungo, ete atewufunga embikwalelilati lakho kulelithempeli, 23ubova usetulu ezulwini, bese uyenta. Yehlulela emkhatsini wetinceku takho, ulahle leyonile ngelicala, wehlisele etikwayo loko lekwentile, usho kulengenacala kutsi ite licala, ububeke ebaleni bumsulwa bayo.
24“Nangabe sive sakho, ema-Israyeli, sehlulwe sitsa saso, ngobe sonile kuwe, bese sigucukela kuwe, sivume Libito lakho, sithandaze sincuse kuwe sikulelithempeli, 25ubobe sewuyeva usezulwini lakho, utsetselele sono sesive sakho, ema-Israyeli, usibuyisele emuva eveni lowalipha bona naboyisemkhulu.
26“Nangabe emazulu avalekile litulu lingani, ngobe sive sakho sonile kuwe, bese siyathandaza sibheke kulendzawo, silivume Libito lakho, siphendvuke esonweni saso, ngobe wena sewusishayile, 27ubobe sewuyeva usezulwini lakho, utsetselele sono setinceku takho, sive sakho, ema-Israyeli. Bafundzise indlela lelungile yekuphila, bese wehlisela imvula eveni labo, lowabapha lona bantfu bakho kutsi libe lifa labo.
28
“Nangabe bahlaselwa yindlala kulelive labo, nome sifo lesibulalanako, nome sona, nome sikhutsa, nome sikhonyane, nome tintsetse, nome titsa tibavimbetela nome ngukuliphi lalamadolobha abo, nome ngabe ngusiphi sehlakalo, nome sifo lesingabehlela, 29bese kwentiwa umthandazo nome kuncenga kwentiwe ngunome ngubani wakulesive sakho, ema-Israyeli, nguloyo atibonela sishayo neminjunju enhlitiyweni yakhe, aphakamise tandla takhe atibhekise kulelithempeli, 30
1 Khr. 28:9
Hla. 7:9
Jer. 11:20
17:10
20:12
ubobe sewuyeva usezulwini, indzawo yakho yekuhlala, utsetselele. Nguloyo naloyo muntfu umphatse njengekwenta kwakhe, njengobe wena uyayibona inhlitiyo yakhe, ngobe nguwe wedvwa lowati tinhlitiyo tebantfu. 31Ngaloko bantfu bayawuhlala bakuhlonipha, bahambe etindleleni takho ngaso sonkhe sikhatsi sekuhlala kwabo eveni lowalipha boyisemkhulu.
32
“Macondzana newetive longasiye lomunye wesive sakho, ema-Israyeli, kodvwa lochamuka eveni lelikhashane ngenca yeLibito lakho lelikhulu, nangesandla sakho lesinemandla nengalo yakho leyelulekile, nakete-ke lowo wetive atewuthandaza abheke kulelithempeli, 33ubobe sewuyeva usezulwini, indzawo yakho yekuhlala, wente konkhe loko wetive lakucelako kuwe. Loko kuyakwenta kutsi tonkhe tive temhlaba tilati Libito lakho tikwesabe, njengobe kwenta sive sakho, ema-Israyeli, tati nekutsi lendlu lengiyakhile ibitwa ngeLibito lakho.
34“Nangabe sive sakho siphuma imphi siyekulwa netitsa taso, nome ngukuphi lapho usiyisa khona, bese siyakhuleka kuwe sibheke kulelidolobha lolikhetsile nakulelithempeli lese ngilakhile, ngalakhela Libito lakho, 35ubobe sewuyayiva imithandazo yabo, usezulwini lakho, uve nekuncusa kwabo, ucolele indlela yabo.
36
Shu. 7:21
Rom. 3:23
1 Joh. 1:8
Jak. 3:2
“Nangabe bona kuwe, ngobe kute longoni, wena bese uyabatfukutselela, ubanikele etitseni tabo letiyawubatsatsa tibatfumbele eveni lelikhashane nome lelisedvute, 37nangabe sebaphendvuka ngenhlitiyo yabo lena eveni lapho batigcili khona, bagucuke bancuse kuwe baseveni lebatfumbi babo batsi: ‘Sonile kuwe, senta lokuphambene nawe; sente kabi kakhulu,’ 38nase bagucukela kuwe ngayo yonkhe inhlitiyo yabo nangawo wonkhe umphefumulo wabo baseveni letitsa tabo letabatfumba, bathandaze kuwe babheke eveni lowalipha boyisemkhulu, edolobheni lolikhetsile nakulelithempeli lesengilakhele Libito lakho, 39ubobe sewuyeva usezulwini lakho, indzawo yakho yekuhlala, uyive imithandazo yabo nekuncusa kwabo kuwe, ucolele indlela yabo. Tsetselela sive sakho lesonile kuwe.
40“Manje-ke, Nkulunkulu wami, emehlo akho akamane asale avuleka, netindlebe takho tiwunake wonkhe umthandazo lowentiwa kulendzawo.
41
Hla. 132:8,16
“Manje-ke, phakama,
Simakadze Nkulunkulu,
ute endzaweni yakho yekuphumula,
wena kanye nelibhokisi lesivumelwane semandla akho.
Awu, Simakadze Nkulunkulu, shangatsi baphristi bakho bangembatsiswa ngensindziso. Shangatsi labangcwele bakho bangajabula ngemusa wakho.
42
Awu! Simakadze Nkulunkulu, ungamfulatseli logcotjiwe wakho.
Khumbula lowo musa wakho lowawetsembisa kuDavide, inceku yakho.”


text:
21
Univusile nani lebenifile ngenca yetiphambuko netono tenu, 2
12:31
Ef. 6:12
Khol. 1:13
3:7
Thit. 3:3
lebenikadze nihamba kuto ngekwendlela yalomhlaba, ngekwembusi wemandla emkhatsi, umoya losasebenta kubantfu labangalaleli Nkulunkulu. 3
Empeleni sonkhe sasinjengabo, sasiphila ngetinkhanuko tenyama yetfu, senta intsandvo yenyama neyengcondvo yetfu. Ngekwemvelo yetfu sasifanelwe lulaka lwaNkulunkulu njengabo bonkhe bantfu.
4
Kodvwa Nkulunkulu, locebile ngesihawu sakhe nangebukhulu belutsandvo lwakhe lasitsandza ngalo, 5
Rom. 6:4,13
nome sase sifile ngetiphambuko tetfu, wasiphilisa kanye naKhristu. Nisindziswe ngemusa waNkulunkulu. 6Wasivusa kanye naKhristu Jesu, wabuye wasihlalisa kanye naye sikuye, embusweni welizulu, 7kuze kutsi etikhatsini letitako abonakalise kitsi ingcebo lenkhulu yemusa wakhe ngekusiphatsa ngebubele ngaKhristu Jesu. 8
6:23
Gal. 2:16
Thit. 3:5
Empeleni kusindziswa kwenu ngekukholwa kuya ngemusa, futsi loko akuveli kini, sipho nje saNkulunkulu. 9
4:2
9:11
11:6
1 Khor. 1:29
2 Thim. 1:9
Loko akuveli ngemisebenti, funa kube khona lotibongako. 10
Ef. 1:4
4:24
Fil. 2:13
Thit. 2:14
Ngobe tsine singumsebenti waNkulunkulu. Sidalwe ngaJesu Khristu kutsi sente imisebenti lemihle, Nkulunkulu layilungisa kucala.
11
Ef. 5:8
Ngako-ke khumbulani, nine betive ngekutalwa, kutsi emaJuda lasoke enyameni ngetandla abenibita ngekutsi ningulabangakasoki. 12
1 Thes. 4:13
Nikhumbule nekutsi ngaleto tikhatsi benehlukanisiwe naKhristu, ningephandle kwembuso waka-Israyeli, nitihambi letite sabelo etivumelwaneni tesetsembiso, nite litsemba, nite naNkulunkulu emhlabeni. 13Kodvwa nyalo nine lebenikadze nikhashane naNkulunkulu senimunye kuKhristu Jesu. Senisondzetwe ngengati yaJesu. 14
Joh. 10:16
16:33
Imis. 10:36
Rom. 5:1
Gal. 3:28
Khol. 1:20
Ngobe yena ukuthula kwetfu, lowenta lokubili kwaba kunye, ngekufa kwakhe wabhidlita lubondza lwebutsa lolwalwehlukanisa. 15
Gal. 6:15
Khol. 2:14
Umtsetfo, nemiyalo, nemisimeto wakucitsa khona atewudala kabusha labo lababili: umJuda newetive, babe ngumuntfu munye kuye, kube kuthula. 16Bobabili wabenta kutsi babuyisane naNkulunkulu emtimbeni munye ngesiphambano, ngaloko wacedza bonkhe butsa. 17
57:19
Weta washumayela liVangeli lekuthula kini lebenikadze nikhashane, yebo, kuthula nakubo labo lababesedvute. 18
14:6
Rom. 5:2
Ef. 3:12
Heb. 4:16
10:19
Ngobe ngaye sobabili sinekungena ngaMoya munye kuYise.
19
Fil. 3:20
Heb. 12:22
Ngako-ke anisesito tihambi nemihambima, kodvwa nyalo seningumndeni munye nalabangcwele, senibendlu yaNkulunkulu. 20
Isa. 28:16
Mat. 16:18
1 Khor. 3:9
1 Phet. 2:4
Semb. 21:14
Lendlu yakhelwa etikwesisekelo sebaphostoli nebaphrofethi; Jesu Khristu lucobo ulitje lelisimise lendlu. 21
Ef. 4:16
Sakhiwo sonkhe sihlanganiselwe kuye, siyakhula, siyawudzimate sibe lithempeli lelingcwele leNkhosi. 22Nani futsi nakhiwa kulo, kuze nibe yindlu yekuhlala Nkulunkulu ngaMoya.
31
Ef. 4:1
Fil. 1:7,13,17
Khol. 4:3
Ngalesizatfu ngiyanithandazela mine, Pawula, lengisiboshwa saKhristu Jesu ngenca yenu, nine betive. 2
Gal. 2:7
Khol. 1:25
Empeleni senivile kutsi Nkulunkulu, ngemusa wakhe, unginike lomsebenti kutsi ngiwetfwale kuze nisitakale. 3
Gal. 1:11
Ef. 1:9
Nkulunkulu wangatisa imfihlakalo ngekungembulela, njengobe sengike ngatsintsa nje ekubhaleni kwami. 4
Nanifundza loku, nitawubona kwati kwami ngemfihlakalo yaKhristu. 5
Bonkhe bantfu abazange bayatiswe etitukulwaneni letinye, njengaloku nyalo seyembulwe ngaMoya kubaphostoli bakhe labangcwele nakubaphrofethi. 6
Ef. 2:15
Imfihlakalo ngulokutsi betive nabo sebatindlalifa kanye natsi, nekutsi sebangumtimba munye kanye natsi, futsi sebabahlanganyeli besetsembiso kanye natsi kuJesu Khristu ngeliVangeli.
7
1 Khor. 4:1
Ngentiwa sisebenti seliVangeli ngesipho semusa waNkulunkulu, lengiwuphiwe ngekusebenta kwemandla akhe. 8
1 Khor. 15:9
Gal. 1:15
2:8
1 Thim. 1:13
2:7
Mine, nome ngingulomncane kunabo bonkhe labangcwele, ngaphiwa lowo musa wekushumayela kubetive liVangeli lemcebo waKhristu longenawuphenyeka. 9
1 Phet. 1:20
Ngaphiwa nekutsi ngibakhanyisele bonkhe bantfu kutsi lisebenta njani lisu lemfihlakalo, lebeyifihlakele kwaphakadze kuNkulunkulu lowadala tintfo tonkhe, 10
kuze babusi nalabanemandla emazulwini batiswe nyalo ngelibandla kuhlakanipha lokukhulu kwaNkulunkulu. 11
Loku wakwenta ngekwenjongo yaphakadze layifeza ngaKhristu Jesu iNkhosi yetfu. 12
Ngaye sinekuciniseka nesibindzi sekusondzela kuNkulunkulu ngekukholwa kwetfu. 13
Khol. 1:24
Ngako-ke ngiyanincenga kutsi ningadzinwa kuhlupheka kwami ngenca yenu, lokungukona kuludvumo lwenu.
14Ngenca yalesizatfu-ke, ngiguca ngemadvolo embikwaBabe, 15leyetsiwa ngaye yonkhe imindeni yasezulwini neyasemhlabeni, 16
Ef. 6:10
1 Phet. 5:10
kuze ngekwengcebo yebukhosi bakhe aniphe kuciniseka emandleni kumuntfu wangekhatsi ngaMoya wakhe. 17
Khol. 1:27
Khristu akahlale etinhlitiyweni tenu ngekukholwa, kuze nisime, nisekeleke elutsandvweni, 18
2:2,7
nibe nemandla ekucondzisisa kanye nalabangcwele bonkhe lokububanti, nebudze, nekuphakama, nekujula kwelutsandvo lwaKhristu, 19yebo, nekulwati lutsandvo lwakhe lolwendlula konkhe kwati, kuze ngigcwaliswe kube kuphelela konkhe kwaNkulunkulu.
20Kuye lonemandla ekwenta lokukhulu kakhulu kunako konkhe lesikucelako nome lesikucabangako, ngekwemandla lasebenta kitsi, 21akube ludvumo ebandleni nakuKhristu Jesu etitukulwaneni tonkhe, phakadze naphakadze. Amen.
41
Ef. 3:1
Fil. 2:1
Khol. 1:10
Ngako-ke mine siboshwa eNkhosini, ngiyanincenga kutsi nihambe ngalokufanele kubitwa lenabitwa ngako. 2
1 Thes. 5:14
Nikhombise lutsandvo lwenu ngekubeketelelana ngekutfobeka konkhe, nangebumnene, nangekucinisela. 3Nibokukhutsalela kugcina bunye baMoya ngesibopho sekuthula. 4
1 Khor. 12:4,11
Munye umtimba, munye naMoya, njengobe lilinye nelitsemba lenabitelwa kulo. 5
Yinye iNkhosi, kunye kukholwa, munye umbhabhatiso; 6
Rom. 11:36
1 Khor. 8:5
Khol. 1:16
munye Nkulunkulu, longuBabe wetfu sonkhe, longetulu kwabo bonkhe, nalongekhatsi kwabo bonkhe, nakubo bonkhe.
7
Kepha ngulowo nalowo emkhatsini wetfu uphiwe umusa ngekwesilinganiso sesipho saKhristu. 8
Ngaloko kutsiwa:
“Watsi nakenyukela etulu,
watfumba titfunjwa letinyenti;
wapha bantfu tipho.”9
17
1 Phet. 4:3
Ngako-ke ngiyasho, ngifakaza eNkhosini ngitsi, ningabe nisahamba njengalabanye betive labanemicondvo lengacabangi. 18
5:8
Khol. 1:21
1 Phet. 1:14
Bahlwelwe engcondvweni yabo, bakhashane nekuphila kwaNkulunkulu, ngobe abati lutfo, ngenca yebulukhuni benhlitiyo. 19
Batsi kantsi babutfuntfu, batinikela emanyaleni, basebenta kungcola konkhe ngekuhungeka.
20Kepha nine anizange nimfundze Khristu kanjalo, 21nangabe-ke nimvile nafundziswa futsi kuye, njengobe liciniso likuJesu. 22
Rom. 6:6
Ef. 2:2
Khol. 3:8-9
Thit. 3:3
1 Phet. 2:1
4:2
Khumulani umuntfu lomdzala wesimilo sakucala, lose onakala ngetinkhanuko tenkhohliso, 23
nentiwe nibe basha emoyeni nasengcondvweni yenu. 24
2 Khor. 5:17
Khol. 3:10
Yembatsani umuntfu lomusha, lowadalwa wafuta Nkulunkulu ngekulunga nangebungcwele beliciniso.
25
Ngako-ke lahlani emanga, akube ngulowo nalowo akhulume liciniso kumzalwane wakhe, ngobe sonkhe singemalunga lomunye kulomunye emtimbeni munye. 26
Jak. 1:19
Tfukutselani, kodvwa ningoni; lilanga lingashoni solomane nitfukutsele. 27
Jak. 4:7
Ningamniki Sathane litfuba. 28
2 Thes. 3:8
Lisela alingabe liseba, kepha kunaloko alikhutsale, lisebente lokuhle ngetandla talo, khona litewuba nako lelingahle likwabele labadzingako. 29
Ef. 5:3
Khol. 3:16
4:6
Akungabe kusaphuma nalinye livi lelibolile emlonyeni wenu, kodvwa kube ngulelilungele kwakha njengalokuswelekile, kuze libavetele umusa labevako. 30
Luk. 21:28
2 Khor. 1:22
5:5
Ef. 1:13
Ningamdzabukisi Moya Longcwele waNkulunkulu lenabekwa luphawu ngaye kudzimate kube lilanga lekuhlengwa. 31Konkhe lokubabako, nelulaka, nekutfukutsela, nemsindvo, nekuhlambalata akususwe kini, kanye nako konkhe lokubi. 32
Mak. 11:25
Khol. 3:12-13
1 Phet. 3:8
Kodvwa phatsanani ngebumnene, nihawukelane, nitsetselelane, njengobe naNkulunkulu wanitsetselela ngaKhristu.